
1 Anda gor sas E Vorba, ai E Vorba sas le Devlesa, ai E Vorba sas O Del. 
2 Wo anda gor sas le Devlesa. 3 Wo kerdia swako fielo, ai kanchi so 
kerdilo nas kerdo bi leste. 4 Ande leste sas o traio, ai o traio sas e vediara 
le manushenge. 5 E vediara strefial ando tuniariko, ai o tuniariko shoxar 
chi mudardia e vediara. 6 Sas iek manush tradino katar O Del, lesko anav 
sas Iovano. 7 Avilo o Iovano te phenel le manushenge pai vediara. Kashke 
savorhe te pachanape pala leste. 5 O Iovano nas e vediara, numa wo sas 
tradino te phenel pai vediara. 9 Kadia chachi vediara avel ande lumia te 
del vediara ka swako manush kai avela ande lumia. 10 Wo sas ande lumia, 
ai e lumia sas kerdi pala leste numa e lumia chi zhanglia les. 11 Wo avilo 
ka peske, ai leske chi premisarde les. 12 Uni premisarde les ai pachaiepe 
ande leste; wo dia len e putiera te aven shave Devleske. 13 Kodola kai 
arakhadile, na anda rat, chi andai vola le statoski, chi andai vola le 
manusheski, numa katar O Del. 14 A1 E Vorba kerdile stato ai beshelas 
mashkar amende. Ame dikhliam lesko barimos, pherdo mishtimasa ai 
chachimasa, kadia sas o barimos le ieke Shavesko kai avilo katar O Dat. 
15 O Iovano phendia pa leste, phenelas, "Kado si kai phendem, "Wo avela 
pala mande, numa wo si mai baro mandar, ke wo sas mai anglal 
arakhadilem." 16 Ai ame savorhe liam anda lesko baro lashimos. 
Mishtimos pe mishtimos. 17 Ke o zakono sas dino katar o Moses, numa o 
mishtimos ai o chachimos avilo katar O Jesus Kristo. 18 Khonik shoxar 
chi dikhlia le Devles, terdi o iek Shav kai si le Dadesa, a1 wo si kai kerdia 
te zhanas les. 19 Ai kodia s1 o ramomos le Iovanosko, le Zhiduvuria trade 
le bare rasha ai le Levituria andai Jerusalem te phushen les, 20 "Tu kon 
san?" Ai wo phendias lenge ai chi garadia kanch, phenelas, "Chi sim O 
Kristo." 21 Ai won phushen les, "Kon san tu, Tu san o Elijah?" ai wo 
phendia, "Chi sim!" Antunchi won phushle, "Tu san o profeto?" ai wo 
phendia, "Nichi." 27 Porme phende leske, "Kon san tu? Te das atweto 
kodolenge kai tradine ame. So phenes pa tute, kon san?" 73 O Iovano 
phendia, "Me sim o glaso kodoleske kai tsipil ande pusta, "Vorton o drom 


le Devlesko" sar phendia o Isaiah o profeto." 24 Won kai sas tradine, sas 
anda le Farizeanuria. 25 Ai mai phushle les, phenenas, "Antunchi, sostar 
boles te chi san e Messiah vai chi o Elijah, vai chi o profeto?" 26 O 
Iovano dia le atweto, phenelas "Me bolav ando pai, numa mashkar 
tumende, si vari kon kai chi zhanen. 27 Wo si kai avela pala mande, chi 
sim dosta lasho te phutrav le doria leske papuchenge." 28 Kadala dieli 
kerdionas ando Bethany inchal o Jordan, kai o Iovano bolelas. 29 Pe 
terharin o Iovano dikhlia O Jesus sar avelas leste, ai phendia, Dikh! O 
Bakriorho le Devlesko, kai lel e bezex le lumiako! 30 Pa kado si kai 
phendem, "Pala mande avel iek manush kai si mai baro mandar, ke wo sas 
mai anglal mandar." 31 Me chi zhanavas les; numa avilem te bolav le 
paiesa, kashke sai Israel te zhanel les." 32 Porme o Iovano phendia, 
"Dikhlem O Swunto Duxo sar hulelas anda cheri sar iek gulumbo, ai 
beshlo pe leste. 33 Ai chi zhanavas les, numa kodo kai tradia ma te bolav 
ando pai, phendia mange, "Pe kodo kai dikhesa O Swunto Duxo te hulela, 
ai te beshela pe leste, kodo si kai bolel le Swuntone Duxosa." 34 Ai 
dikhlem, ai phenav tumenge ke wo si O Shav le Devlesko." 35 Pe terharin 
o Iovano mai sas pe kodo than duiensa anda leske disipluria. 56 Kana 
dikhlias O Jesus nakhelas, wo phendia, "Katse si O Bakrorho le 
Devlesko!" 37 Le dui disipluria ashunenas le vorbi kai phendia, ai linepe 
pala Jesus. 38 Porme O Jesus boldinisailo ai dikhlia ke avenas pala leste, 
ai phushlia len, "So roden?" Ai won dine atweto, "Xazhainona, kai 
beshes?" (xazhainono znachil o manush kai sicharel). 39 Phendia lenge, 
"Aven ai dikhen." Won avile ai dikhle kai beshelas, beshlo lesa kodo dies. 
Kodo sas pala miazutso karing le shtar chasuria. 40 O Andre, phral le 
Simonosko Petri, sas iek andal dui manush kai ashundia so phendia o 
Iovano, ai liape pala Jesus. 4! Strazo o Andre arakhlia peske phrales o 
Simon, ai phendia leske, "Arakhliam e Messiah,," (E vorba znachil 
"Kristo.") 42 Ai o Andre angerdia o Simon karing O Jesus. Kana O Jesus 
dikhlia pe leste, phendia, "Tu san o Simon o shav le Iovanosko, te aves 
akhardo Cephas." O anav Cephas znachil Petri vai bax. 43 Pe terharin O 
Jesus manglia te zhal ando them kai busholas Galilee. Wo arakhlia le 
Filipos, ai phendia leske, "Le tu pala mande." ' 44 O Filip sas anda foro, 


kai busholas Bethsaida, o foro kai beshle o Andre ai o Petri. 45 O Filip 
arakhlia le Nathanael ai phendia leske, "Arakhliam kodoles kai o Moses ai 
le profeturia ramosarde ande klishka le zakonosko, wo si O Jesus andai 
Nazareth, o shav le Josefosko." 46 O Nathanael phendia leske, "Sai avel 
anda Nazareth vari so lasho?" O Filip phendia leske, "Aidi ai Dikh." 47 O 
Jesus dikhlia o Nathanael avelas leste, ai phenel pa leste, "Dikh! Iek 
chacho Zhidovo. Nai chi iek atsaimos ande leste!" 48 O Nathanael 
phendia leske, "Katar zhanes ma tu?" O Jesus phendia leske, "Mai anglal 
o Filip akhardia tu, kana sanas telal pruing le figenge, Me dikhlem tu." 49 
Porme o Nathanael phendia leske, "Gazda, tu san O Shav le Devlesko. Tu 
san O Amperato le Zhidovongo." 50 O Jesus phendia leske, "Anda kodia 
ke phendem tuke, "Dikhlem tu telai pruing le figenge, tu pachas? Numa 
dikhesa mai bare dieli sar kadala." 51 Phenel leske, Chachimasa, 
chachimasa, phenav tumenge chachimos, dikhena o cheri phuterdiol, ai le 
angeluria le Devleske anklen ai hulen tele po Shav le Manushesko. 

1 Trin dies pala kodia sas iek abiav ando gav kai bushol Cana, ando them 
Galilee; ai e dei le Jesusoski sas kotse. 2 A1 vi O Jesus sas akhardo peske 
disiplonsa ka abiav. 5 Ai kana mangle mol, e dei le Jesusoski phendia 
leske, ma nai le mol. 4 O Jesus phendia lake, "Zhuvlio, so si mashkar tute 
ai mande, murho chaso inker chi avilo." 5 Leski dei phenel le slugenge, 
"Keren so godi phenela tumenge." 6 Kotse sas shov phiria chikake, 
thodinesas te vuzharenpe le Zhiduvuria, swako phiri sai zhalas bish tai 
pansh galonuria vai iek shel litre pai. (Thodinesas kotse te halaven penge 
vas te keren sar lenge zakono phenel.) 7 O Jesus phendia lenge, "Peren le 
phiria le paiesa." Line le slugi ai pherde le zhando mui. 8 O Jesus phendia 
lenge, "Len akana ai angeren ka o dat la shako kai kerdia o abiav," ai 
ingerde leske. ? Kana o dat le shako zumadia o pai kai kerdilosas mol, wo 
chi zhanelas katar avelas kodia mol, numa le slugi kai linesas anda kodo 
pai zhanenas mishto. Porme o dat la shako akhardia le manushes kai 
ansurilaspe. 10 Ai phenel leske, "Swako manush del e mai lashi mol mai 


anglal; ai porme kana savorhe machile, del e mai chorhi, numa tu garadian 
e lashi mol zhi akana." ! ! Kado sas o pervo miraklo kai kerdia O Jesus 
ando gav kai bushol Cana ando them Galilee. Kotse sikadia pesko putiera, 
ai leski disipluria pachaiepe ande leste. 12 Pala kodia O Jesus, ai leski dei, 
ai leske phral, ai leske disipluria gele lesa ando foro kai bushol 
Capernaum, ai beshle xantsi dies. 13 Ai o dies O Baro le Zhidovongo 
pasholas, ai O Jesus gelo ando Jerusalem. 14 Ai arakhlia ande tampla 
manushen kai bichinenas guruven ai bakrian a1 gulumburia, ai vi manush 
kai parhuvenas love beshenas kotse. 15 Ai kana O Jesus lia shelo ai kerdia 
peske bicho anda leste, wo gonisardia savorhen avri andai tampla ai vi le 
bakrian, ai le guruven, ai dia muial le skafidia kodolenge kai parhuvenas le 
love. 16 Ai phendia le manushenge kai bichinenas le gulumbon, "Len 
kadala dieli katsar! Na keren anda kher murhe Dadesko bazari." 17 Ai 
leske disipluria dinepe goji ke ramomesas ande Vorba le Devleski, "De 
drago kai si mange cho kher, Devla, phabol ande mande sar ek lag." 18 
Porme le Zhiduvuria phushle les, "Che miraklo sai keres tu te sikaves 
amenge, ke si tu putiera te keres kadia?" 19 O Jesus phendia lenge, 
"Peraven kadia tampla, ai ande trin dies te vazdav la." 20 Le Zhiduvuria 
phende leske, "Trobulsardia shtarvardesh tai shov bersh te keras kadia 
tampla! Ai tu phenes ke ande trin dies vazdes la palpale?" 21 Numa O 
Jesus delas duma pai tampla peske statosko. 22 Sa anda kodia O Jesus 
zhuvindisailo andai martia ka traio, leske disipluria dine pe goji ke 
phendiasas kadia, ai won pachanaspe o ramomos ai e vorba kai 
phendiasas O Jesus. 23 Ande vriama kai O Jesus sas ando Jerusalem ka 
dies O Baro le Zhidovongo, but narodo pachanaspe ando lesko anav, kana 
dikhenas le mirakluria kai kerdia. 74 Numa O Jesus chi jinelas pe lende, 
ke wo zhanelas len savorhen. 25 Ai chi trobulas vari kon te phenel leske 
pa manush; ke wo zhanelas korkorho si si ando manush. 

1 Sas 1ek manush anda le Farizeanuria kai busholas Nicodemus, iek baro 
le Zhidovongo. 2 Ai avilo andek e riate ka Jesus ai phendia leske, 


"Xazhainona, ame zhanas ke O Del tradia tu te sichares amen; ke khonik 
nashti kerel kadala mirakluria kai keres, te nai O Del kodolesa." 3 O Jesus 
dia les atweto ai phendia leske, "Chachimasa, chachimasa, phenav tuke, 
khonik nashti dikhela o rhaio le Devlesko te na kerdiola aver data." 4 O 
Nicodemus phendia leske, "Sar dashtilpe iek manush te kerdiol aver data 
kana si phuro? Sai mai zhal palpale ando ji peska dako, ai te kerdiol aver 
data?" 5 O Jesus phendia, "Chachimasa, chachimasa, phenav tuke, khonik 
nashti zhal ando rhaio le Devlesko te na kerdiola anda pai ai anda Swunto 
Duxo. 6 So kerdilo katar o stato, stato si; a1 so kerdilo katar O Swunto 
Duxo, Swunto Duxo si. 7 Te na chudis tu kai phendem tuke, ke trobul te 
kerdion aver data. 8 E barval phurdel kai woi mangel, ai ashunes o shumo, 
numa tu chi zhanes katar avel, ai chi kai zhal; sakadia si swako manush 
kai kerdilo anda Swunto Duxo." 9 O Nicodemus phendia leske, "Sar kadia 
diela sai kerdiol?" 10 O Jesus dia les atweto ai phendia leske, "Tu san ek 
gazda anda Israel, ai chi zhanes kadala dieli? 11 Chachimasa, chachimasa, 
phenav tuke, ame mothas so zhanas, ai sam marturia anda so dikhliam, 
numa tume chi primin amari vorba. 12 Tume chi pachan man kana phenav 
tumenge pal dieli la phuviake, sar pachan tume kana phenava tumenge pal 
dieli le rhaioske? 13 Khonik chi anklisto ando rhaio, ke ferdi kodo kai 
hulisto tele anda rhaio, O Shav le Manushesko kai si ando rhaio." 14 Ai 
sar o Moses vazdia o sap ando pusta, sa kadia trobul O Shav le 
Manushesko te avel vazdino. 15 Kashke kon godi kai pachalpe ande leste 
te na xaiil, numa avel les o traio le rhaiosko. 16 O Del drago sas e lumia, 
ai wo tradia peske ieke shaves, kashke kon godi kai pachalpe ande leste te 
na xaiil, numa te avel les o traio kai chi mai getolpe. 17 Ke O Del chi 
tradia peske shaves ande lumia te del kris la lumia, numa e lumia te sai 
avel skepime lestar. 18 Kodo kai pachalpe ande leste, nai kris pe leste; 
numa kodo kai chi pachalpe, e kris vunzhe si pe leste, ke chhi pachaiepe 
ando anav le ieke Devlesko Shav. 19 Katar avel e kris, si ke e vediara avili 
ande lumia, ai le manush alosarde o tuniariko ke sar e vediara, ke so kerde 
sas nasul. 20 Ke kon godi kerel o nasulimos nai leske drago e vediara, ai 
chi avel kai vediara, ke chi mangel te dichol leske bezexa. 21 Numa kodo 
kai kerel so si vorta avel kai vediara, ke lesko lashimos sai dichol, ke 


kerdiol lo pala Del. 22 Pala kodia O Jesus ai peske disipluria avile ando 
them kai busholas Judea; ai kotse beshlo lensa, ai bolelas. 23 A1 vio 
Iovano bolelas ando Enon pasha Salim, ke sas kotse but pai, ai avenas 
kotse le manush te bolin. 24 Ke o Iovano nas inker thodino ande temnitsa. 
25 Antunchi uni andal disipluria le Iovanoske ai ek Zhidovo marenas mui 
pa vuzhimos. 26 Ai avile ka Iovano, ai phende leske, " Xazhainona, kodo 
kai sas tusa inchal o Jordan, pa kudo kai dian amenge duma? Eta, wo 
bolel, ai savorhe zhan leste!" 77 O Iovano phendia, "Khonik nashti avel les 
vari so te na avela leske dino katar O Del. 28 Tume san murhe marturia, 
ke phendem, "Chi sim o Kristo, numa sim tradino angla leste." 79 Kodo 
kai si les e rhomni si o ternaxar; numa o vortako le ternaxaresko, kai 
beshel pasha leste ai ashunel les, raduilas but pala glaso le ternaxaresko: 
me sim pherdo kadia raduimasko. 30 Wo musai bariol, ai me musai 
teliuvav." 31 Kodo avel katar opral, si opral pe savorhe; kodo kai si la 
phuviako, la phuviako ashel, ai del duma sar te avino phuviako: kodo kai 
avel anda rhaio, si opral pa savorhe. 32 Wo phenel so dikhlia ai ashundia, 
numa khonik chi pachal leske vorbi. 33 Savo kai premisardia so ashundia 
lestar, kodo preznail ke O Del si chacho. 34 Kodoles kai O Del tradia 
phenel le vorbi le Devleske; ke O Del chi del les O Swunto Duxo pe 
musura. 35 O Dat drago le Shaves, ai thodia swako fielo ande leske vas. 
36 Kodo kai pachalpe ando Shav si les o traio kai chi mai getolpe: numa 
kodo kai chi pachalpe ando Shav chi dikhela o traio; numa e xoli le 
Devleski beshel pe leste. 

1 Le Farizeanuria ashunde ke O Jesus kerelas ai bolelas mai but disipluria 
de sar o Iovano. 2 Numa O Jesus chi bolelas, numa leske disipluria. 3 O 
Jesus meklia e Judea, ai gelo palpale ande Galilee. 4 Numa trobulas te 
nakhel pai Samaria. 5 Areslo andek gav ande Samaria kai busholas 
Sychar, pasha kimpo kai o Iakov diasas ka Josef pesko shav. 6 Kotse sas 
e xaiin le Iakovoski, O Jesus chino sas katar o phirimos, thodiape pashai 
xaiin ai beshlo tele: sas karing le desh u dui chasuria. 7 Iek zhuvli andai 


samaria avilo te lel pai; O Jesus phenel lake, "De ma pai te piiav." 5 Ke 
leske disipluria gelesas ando foro te chinen xabe. 9 Antunchi e zhuvli 
andai Samaria phendia leske, "Sar tu kai san Zhidovo, manges mandar pai 
te pes? Ke sim zhuvli andai Samaria. Ke le Zhiduvuria chaches chi 
brotinas le manushensa kai si andai Samaria. 10 O Jesus phendia lake, "Te 
zhanglianas tu e podarka le Devleski, ai kon si kodo kai phenel tuke, "De 
man te piiav;" Tu korkorho manglianas lestar te pes, ai del tu pai 
zhuvindo." 11 E zhuvli phendia leske, "Gazda, Nai tu kanchi te tsirdes ai e 
xaiin tele la, katar anesa kodo pai zhuvindo? 12 San tu mai baro katar 
amaro dat o Iakov, kai dia ame kadia xann, ai pilia vi wo, ai leske shave, 
ai leske zhigeni?" 13 O Jesus phendia lake, "Kon godi pela anda kado pai 
mai avela trushalo; 14 Numa kado kai pela anda pai kai dava les chi mai 
avela trushalo; numa o pai ai dava les kerdiola ande leste xaiin paieske kai 
zhal zhando traio kai chi mai getolpe." 15 E zhuvli phendia leske, "Gazda, 
de ma kado pai, saxke te na mi avav trushali, ai te na mai avav katse te 
tsirdav pai anda xai." 16 O Jesus phendia lake, "Zha. Akhar che rhomes, 
ai aida katse." 17 E zhuvli phendia leske, "Nai ma rhom." ai O Jesus 
phendia lake, "Vorta phenes, ke nai tu rhom, 18 ke sas tu pansh rhom; ai 
kado kai si tu akana nai cho rhom; chaches so phendian." 19 E zhuvli 
phendia leske, "Gazda, Dikhav ke tu san profeto. 20 Amare dada 
rhuginaspe kacha plaiin; ai phenes, si ando Jerusalem o than kai trobul te 
rhugisavas ka Del." 21 O Jesus phendia lake, "Zhuvlio, o chaso avela, kai 
chi mai rhugina le Dades chi pe kacha plaiin ai chi ando Jerusalem. 22 
Tune chi zhanen kas te rhugin tume; ke o skepimos avel katar le 
Zhiduvuria. 23 Numa o chaso avel, ai vunzhe avili, kana le chache manush 
rhuginpe ka Dat ando duxo ai ando chachimos; ke kadia mangel O Dat te 
rhuginpe le manush. 24 O Del si Duxo, ai kodola kai rhuginpe leste, trobul 
te rhugin leste ando duxo ai ando chachimos." 25 E zhuvli phendia leske, 
"Zhanav ke O Messiah avela, kodo kai si O Kristo: Kana avela, Wo 
sicharel ame swako fielo." 76 O Jesus phendia lake, "Me sim kodo kai 
dav duma tusa." 27 Pe kadia aresle leske disipluria, ai chudisaile te dikhen 
sar del duma la zhuvliasa; numa chi iek chi tromailo te phushel les, "So 
manges latar", vai "Sostar des duma lasa?" 28 E zhuvli meklia peski 


vadra, ai gelitar ando gav, ai phenel le manusheske. 29 "Aven, dikhen iek 
manush kai phendia mange so godi kerdem. Nai kado O Kristo?" 30 
Anklisto avri anda foro, a1 avile leste. 31 Ande kodia vriama leske 
disipluria grebinas, phenenas leske, "Gazda, xas vari so." 32 Numa wo 
phendia lenge, "Si ma xabe te xav kai tume chi zhanen." 33 Le disipluria 
denas pe duma iek kavres, "Pate andia leske vari kon te xal?" 54 O Jesus 
phendia lenge, "Murho xabe si te kerav e voia kodoleski kai tradia man, ai 
te getov leske buchi. 35 Chi phenen tume, "Si shtar shon zhi kai chiden o 
jiv?" Ashun! phenav tumenge, phutren che iakha, ai dikhen le kimpuria; ke 
vunzhe o jiv gatalo te avel chidino. 36 Kodo kai chidel lel peske pochin, ai 
chidel fruti pala o traio le rhaiosko; ai kodo kai shudel o jiv ai kodo kai 
chidel raduinpe andek than. 37 Kadala vorbi si chache, iek shudel o jiv, ai 
kaver chidel o jiv. 38 Tradem tume te chiden so chi shudian, aver kerde 
buchi. Aver bariarde ai tume avile te chiden lenge fruti." 39 But 
samaritanuria kodole gaveske pachanaspe ando Jesus pala kacha viasta 
chachi la zhuvliaki, woi phendia, "Phendia mange so godi kerdem." 40 Ai 
vi le Samaritanuria avile ka Jesus, ai mangenaspe lestar te beshel pasha 
lende: wo beshlo dui dies. 41 Ai mai but narodo pachanaspe ando Jesus 
pala leske vorbi. 42 Ai mothonas la zhuvliake, "Akana pachas ame, nai ke 
pala so tu phendian amenge, ke ame ashundiam les ame, ai zhanas ke 
chaches wo si O Kristo, O Skepitori la lumiako." 43 Pala kodola dui dies 
O Jesus gelotar kotsar te zhal ande Galilee. 44 Ke O Jesus phendiasas, 
"Ke ek profeto nai jindo ande pesko them." 45 Kana areslo ande Galilee, 
le Galilenuria premisarde les, kai dikhle so godi O Jesus kerdiasas ando 
Jerusalem kana sas e pachiv; ke vi won sas ka kodia pachiv. 46 O Jesus 
avilo palpale ando gav kai bushol Cana andai Galilee, kai parhudiasas o 
pai te kerdiol mol. Sas ando Capernaum iek fitsiri le amperatosko, kai sas 
lesko shav naswalo. 47 Kana ashundia ke O Jesus avilo andai Judea ande 
Galilee, gelo karing leste, ai mangliape lestar te avel te sastiarel leske 
shaves, kai si po merimos. 48 Porme O Jesus phendia leske, "Te na 
dikhena mirakluria chi pachan tume, vov si." 49 O fitsiri le amperatosko 
phendia leske, "Gazda, Aida mande mai anglal te merel murho shav." 50 


O Jesus phendia leske, "Zha khere, cho shav trail!" Ai kodo manush 
pachaiape e vorba kai O Jesus phendia leske, ai gelo. 51 Inker po drom 
sas te zhal peste khere, kana leske slugi avile ande lesko drom, ai mothon 
leske. "Cho shav traiil." 52 Ai wo phushel len, "Ka che chaso sastilo?" ai 
won phende leske, "Arachi karing o pervo pala miatsuzo o zharo gelotar." 
53 Antunchi o dat zhanelas ke sas kodo chaso kana O Jesus phendiasas 
leske, "Cho shav traiila." Wo ai savorhe ando lesko kher pachanaspe ando 
Jesus. 54 Kado sas o duito miraklo kai kerdia O Jesus kana avilo andai 
Judea ande Galilee. 

1 Pala kodia sas iek pachiv le Zhidovongi; ai O Jesus gelo ando 
Jerusalem. 2 Ai ando Jerusalem sas pasha wudar le bakriango, sas 1ek 
balta paieske panshe wudarensa, ai akharenas la Zhidovisko Bethesda. 3 
Andre sas but naswale kai beshenas tele, korhe, bange, ai paralitikuri 
azhukerenas te mishtil o pai. 4 Ke ek angelo le Devlesko hulelas pe 
vriama ai mishtilas o pai; o pervo naswalo kai hulelas ando pai kana sas 
buntuime, sastiolas anda pesko naswalimos. Savestar godi sas. 5 Kotse sas 
ek manush naswalo de trenda ai oxto bersh. 6 Kana O Jesus dikhlia les 
tele, ai zhanglia ke sas naswalo de dumult, phushlia les, "Kames te aves 
sasto?" 7 O naswalo manush phendia leske, "Gazda, nai khonik katse te 
shudel ma ando pai kana si buntuime; ai kana avav, aver hulel tele mai 
anglal mandar. $ Jesus phendia leske, "Wushti, le cho than ai phir." Ai 
strazo kodo manush sastilo, wo lia pesko than ai phirdia. ? Numa sa kodia 
diela kerdili Savatone. 10 Le Zhiduvuria phende le manusheske kai sastilo, 
"Adies si Savato, ai nai slobodo tuke te angeres cho than." 11 Wo phendia 
lenge, "O manush kai sastiardia ma, phendia mange, "Le cho than, ai 
phir." 12 Antunchi phushle les, "Kon si o manush kai phendia tuke, te les 
cho than ai phires?" 13 Numa o manush kai sastilo chi zhanelas o anav 
kodolesko kai sastiardia les, ke O Jesus gelotar ke sas but narodos ande 
kodo than. 14 Pala kodia, O Jesus arakhlia les ande tampla, ai phenel 
leske, Ashun! Sastilian anda cho naswalimos, na mai ker bezexa akana. Te 


na mai kerdiol tuke vari so mai nasul. 15 Kodo manush gelotar, ai phendia 
le Zhidovonge ke O Jesus sastiardia les. 16 Sa anda kodia le Zhiduvuria 
chinuisarde Jesus, a1 rodenas te mudaren les, ke kerdia kodia o dies 
Savatone. 17 Numa O Jesus phendia lenge, "Murho Dat kerel buchi sorho 
dies, ai vi me kerav bichi." 18 Pa kadala vorbi le Zhiduvuria rodenas mai 
but te mudaren les; na ferdi ke kerdia kodia Savatone, numa ke phendia ke 
O Del si lesko Dat, ai wo kerdilo iek fielo sar O Del. 19 O Jesus phendia 
lenge, "Chachimasa, chachimasa, phenav tumenge, O Shav nashti kerel 
kanchi pestar, numa kerel so dikhel O Dat kerel; so godi kerel O Dat, vi O 
Shav kerel. 20 Ke O Dat drago le Shaves, ai sikavel leske so godi kerel. 
Ai O Dat sikavela leske mai bare buchi sar kadala. Chudina tume. 21 Ke 
sar O Dat wushtiavel le mulen, ai del le o traio, saikfielo O Shav del o 
traio kodolen kai mangel wo. 22 O Dat chi kerel kris pe khanikaste, numa 
dia e putiera le Shaves te krisinil. 23 Kashte savorhe te luvudin le Shaves, 
sar luvudin le Dades. Kodo kai chi luvudil le Shaves, chi luvudil le Dades 
kai tradia les. 24 "Chachimasa, chachimasa, phenav tumenge, Kon godi 
kai ashunel murhi vorba, ai pachalpe ande kodo kai tradia ma, avela les o 
traio kai chi mai getolpe, ai chi avela pe leste kris; numa nakhlo anda 
merimos ai gelo ka traio kai chi mai getolpe. 25 "Chachimasa, 
chachimasa, phenav tumenge, O chaso avela, ai vunzhe avili, kana le mule 
ashunena o glaso le Shavesko le Devlesko; a1 kodola kai ashunena les 
trauna. 26 Ke sar O Dat si les o traio ande peste, saikfielo wo kerdia 
peske Shaves te avel o traio ande peste. 27 Ai dia peske Shaves e putiera 
te kerel e kris, ke wo si O Shav le Manushesko. 28 Na chudin tume ke o 
chaso avela, ke sa le mule kai si andel le greposhevuria ashunen lesko 
glaso. 29 Ai anklena avri andal greposhevuria, kodola kai kerde mishto 
anklena avri te len o traio kai chi mai getolpe. Ai kodola kai kerde o 
nasulimos, wushtena te nakhen pe kris te zhan ando 1ado. 30 "Nashti kerav 
kanchi anda mande. Sar ashunav, kerav kris pala so phenel mange O Del, 
ai murhi kris si vorta, ke chi rodav te kerav so mangav anda mande, numa 
ferdi so mangel te kerav kodo kai tradia ma. 31 Te mothava pa mande, so 
phenav nashti te avel chachimos. 32 Numa aver si kai phenel pa mande, ai 
me zhanav le vorbi kai wo mothol pa mande si o chachimos. 33 "Tume 


tradian marturia ka Iovano o baptisto, ai wo phendia tumenge o 
chachimos. 34 Man, chi trobul le vorbi katar le manushen te phenel ke 
vorta sim, numa phenav kadia, saxke te sai aven skepime. 35 O Iovano sas 
sar ek lampo kai phabolas ai sar e vediara kai strefialas; ai tume manglian 
te raduin tume xantsi vriama ande leski vediara. 36 Numa, man si man ek 
mai baro chachimos pa mande sar o Iovano, me kerav e buchi kai murho 
Dat dia ma te kerav, kodola bucha kai kerav sikaven pa mande ke O Dat 
tradia ma. 37 Ai O Dat kai tradia ma, phenel vi wo pa mande. Tume 
shoxar chi ashundian lesko glaso, ai shoxar chi dikhlian lesko mui. 38 Chi 
garaven leske vorbi ande tumende, ke chi pachan tume ande kodo kai 
tradia les. 39 "Sichon o ramomos ande Vorba le Devleski, ke tume gindin 
kai arakhena ande late o traio kai chi mai getolpe. 40 A1 o ramomos del 
duma pa mande! Ai tume chi aven mande, te avel tumen o traio. 4! Chi 
rodav o luvudimos andal manush. 4? Numa me zhanav tumen; ke nai 
dragostia le Devleski ande tumende. 43 Avilem ando o anav murhe 
Dadesko, numa chi premisardian ma; numa te avela aver ande pesko anav, 
premisaren les. 44 Drago tumenge te aven luvudime iek avrestar, numa chi 
roden o luvudimos te avel ferdi katar O Del; sar sai pachan tume? 45 Na 
gindin ke dosharava tumen ka murho Dat. Si ek kai dosharela tumen, kodo 
si o Moses kai thodian tumaro pachamos ande leste. 46 Te pachaianas 
tume chaches ando Moses, pachadian vi ande mande; ke wo ramosardia 
pa mande. 47 Numa te chi pachana tume so ramosardian, sar sai pachan 
murhe vorbi?" 

1 Pala kodia, O Jesus gelotar inchal o pai kai busholas Galilee (vai 
Tiberias). 2 But narodo lelaspe pala leste, ke le manush dikhenas le 
mirakluria kai kerelas, ai sastiarelas le naswalen. 3 O Jesus anklisto po 
plai ai beshlo tele kotse peske disiplonsa. 4 Ai O Dies O Baro le 
Zhidovongo pasholas. 5 O Jesus vazdia le iakha, ai dikhlia ek baro narodo 
avel leste, wo phendia le Filiposke, "Kai sai chinasa dosta xabe te 
pravaras sa kadale narodos?" 6 Wo phendia kadia te zumavel les, numa O 


Jesus zhanglia so kerelas. 7 O Filip phendia leske, "Dui shela teliara 
rupunen chi avela ame dosta te chinas manrho te das xantsi kotororho 
swakones. 8 Iek anda leske disipluria, o Andre, o phral le Simonosko 
Petri, phenel leske, 9 "Si katse iek raklorho, kai si les panzh manrhe, ai 
dui tsinorhe mashe. Numa so si kadala pe kado but narodo?" 10 O Jesus 
phendia lenge, "Antunchi keren te beshen savorhe tele. Kotse sas but char. 
Le manush beshle tele. Won sas pashte panzh mi mursh. 11 O Jesus lia le 
manrhe, naisisardia le Devles, a1 O Jesus dia le kal disipluria, ai leske 
disipluria dia le ka narodo kai beshelas tele, ai sakadia le masheske, ai sas 
le sode won mangle. 12 Kana xale dosta savorhe, wo phenel peske 
disiplonge, "Chiden le kotora kai ashshile; te na xasavol kanchi." 15 Le 
disipluria chide le desh u dui shkonitsi pherdesas le kotorensa kay ashshile 
katar le panzh manrhe kana savorhe xale. 14 Le zhene kai dikhle o 
miraklo kai kerdia O Jesus, phende "Kado si o chacho profeto kai 
trobulas te avel ande lumia!" 15 Ai O Jesus zhanelas ke si te aven te len 
les pe zor, te keren les amperato, gelotar po plai kokorho. 16 Kana e riat 
avili, leske disipluria gele karing e maria. 17 Ankliste ande ek chuno, ai 
thodepe te nakhen o pai palpale karing o Capernaum. Akana sas 
tumiariko, ai O Jesus inker chi avilo lende. 18 A1 e maria buntuime sas ke 
barval phurdelas zurales. 19 Kana kerdesas trin vai shtar maili vai pansh 
vai shov kilometre po pai ando chuno. Won dikhle O Jesus phirelas pe 
maria, ai pasholas lende ando chuno; ai won daraile. 20 Numa O Jesus 
phendia lenge, "Me sim, na daran." 21 Mangenas te len les ande pengo 
chuno; ai strazo o chuno areslo karing e phuv kai trobulas te zhan. 22 Pe 
terharin, kana o narodo kai beshle pe kolaver rig la mariako, dikhle ke sas 
kotse ferdi iek chuno. Won zhangle ke O Jesus chi anklisto ando chuno 
peske disiplonsa, numa geletar korkorho. 23 Numa aver chunuria avile 
andai Tiberias, areslesas pasha o than kai xalesas o manrho, kana O Jesus 
naisisardiasas le Devles. 24 Kana o narodo dikhle ke O Jesus nas kotse, ai 
chi leske disipluria. Won ankliste ande lenge chunuria, ai gele ando 
Capernaum te roden les. 25 Kana o narodo arakhle O Jesus pe kolaver rig 
la mariako, won phende leske, "Gazda, kana avilian tu katse?" 76 O Jesus 
phendia lenge, "Chachimasa, chachimasa, phenav tumege: roden ma, ke 


xalian o manrho ai chaililian, ai na ke dikhlian le mirakluria. 27 Na keren 
buchi le xabeneski kai rimolpe, numa keren buchi le xabeneski kai beshel 
but vriama ai kai kerel te avel o traio kai chi mai getolpe. Ai ke O Shav le 
Manushesko dela tumenge; ke O Del, O Dat, thodia pe leste o semno 
leska putierako." 28 Antunchi won phende leske, "So trobul te keras, te 
keras e buchi maladi angla Del?" 79 O Jesus phendia lenge, "Kadia si e 
buchi le Devleski, te pachan tume ande kodo kai wo tradia." 30 Phen 
leske, "Che semno la putierako sikaves tu, kashte te dikhas, vai pachas 
ame ande tute? So keres tu?" 31 Amare dada xale o manrho ande pusta; 
sar si ramome, wo dia le manrho anda cheri te xan." 32 O Jesus phenel 
lenge, "Chachimasa, chachimasa, phenav tumenge, O Moses chi dia tume 
o manrho anda cheri; numa murho Dat del tumen o chacho manrho anda 
cheri. 33 Ke o manrho kai del O Del, kodo si kai hulel anda rhaio, a1 del 
traio la lumiako." 34 Won phenen leske, "Gazda, de ame kodo manrho 
sagda." 35 O Jesus phendia lenge, "Me sim o manrho le traiosko; kodo 
kai avela mande shoxar chi avela bokhalo; kodo kai pachal ande mande 
shoxar chi avela trushalo." 36 Numa phendem tumenge, "Tume dikhlian 
ma numa chi pachan ma. 37 So godi murho Dat del ma avela mande. Ai 
kodales kai avela mande shoxar chi dava avri. 38 Ke hulistem anda rhaio, 
te kerav e voia kodoleski kai tradia ma, ai na murhi voia. 39 A1 kadia si e 
vola le Dadeski kai tradia ma; te na xasarav chi iek anda kodola kai dia 
ma, numa te vushtiavav le savorhen ka traio ka mai paluno dies. 40 Ai 
kadia si leski voia, ke kon godi dikhela le Shaves, ai pachalape ande leste, 
avela les o traio kai chi mai getolpe; ai vushtiavava le ka traio ka paluno 
dies. 4! Le Zhiduvuria line xoli po Jesus, ke phendia lenge, "Me sim o 
manrho kai hulisto anda rhaio." 42 Pate won phende, "Nai wo O Jesus, o 
shav le Josefesko, ai zhanas leske dades ai leska da? Sar sai mothol ke 
hulisto anda rhaio?" 43 O Jesus phendia lenge, "Na xoliavon mashkar 
tumende. 44 Khonik nashtil te avel mande, te na avela O Dat kai tradia ma 
te tsirdel les mande; ai vushtiavava les anda merimos ka traio le rhaiosko 
ka paluno dies. 45 Le profeturia ramosarde, "Savorhe avena sicharde 
katar O Del." Savo godi manush ashunela le Dades ai lelape pala lesko 
sicharimos avela mande. 46 Khonik chi dikhlia le Dades; kodo kai avilo 


katar O Del, si kodo kai dikhlia le Dades. 47 Chachimasa, chachimasa, 
phenav tumenge: kodo kai pachalpe ande mande avela les o traio kai chi 
mai getolpe. 48 Me sim o manrho le traiosko. 49 Tumare dada xale o 
manrho ande pusta, numa mule. 50 Numa o manrho kai hulel anda rhaio 
kadia lo ke savo kai xala les chi merela. 5! Me sim o manrho o zhuvindo 
kai hulisto anda rhaio. Te si vari kon kai xala anda kadia manrho, traiila 
sagda. Ai o manrho kai dava si murho stato, ai dava les te avel o traio la 
lumiako." 52 Pe kadia le Zhiduvuria denas pe duma mashkar pende, 
phenenas, "Sar sai wo del amen pesko stato te xa?" 53 O Jesus phendia 
lenge, "Chachimasa, chachimasa, phenav tumenge, te na xana o stato 
katar O Shav le Manushesko, ai te na pena lesko rat, chi avela tumen o 
traio ande tumende. 54 Savo kai xala murho stato, ai pela murho rat avela 
les o traio le rhaiosko, ai vushtiavava les ka traio le rhaiosko o paluno 
dies. 55 Ke murho stato si chacho pravarimos, ai murho rat si chacho 
pimos. 56 Savo kai xal murho stato ai pel murho rat traiil ande mande ai 
traliv ande leste. 57 O Dat kai tradia ma zhuvindo lo, ai trativ anda leste 
sakadia, kodo kai xal murho stato traiila anda mande. 58 Kado si o 
manrho kai hulisto anda rhaio; nai sar tumare phurane dada kai xale o 
manrho ande pusta, ai mule. Kon xala kado manrho traiila sa data. 59 O 
Jesus phendia kadala vorbi kana sicharelas ande synagogue ando 
Capernaum. 60 But anda peske disipluria, kana ashunde kadia, phende, 
"Kadala vorbi si trutno. Kon sai ashunel le?" 61 O Jesus haliardia ande 
peste ke leske disipluria denas pe duma mashkar pende pa kado divano, 
anda kodia phendia lenge, "Dukhavel tumen so ashundian?" 62 So keren 
tume kana dikhena ke O Shav le Manushesko anklel kotse kai sas mai 
anglal? 63 Le Devlesko Duxo del o traio: o stato chi mol kanchi. Le vorbi 
kai phendem tumenge, won si duxo ai traio. 64 Numa si mashkar tumende 
uni kai chi pachan." Ke O Jesus zhanglia de mai anglal kon si kodola kai 
chi pachanpe, ai kon si kodo kai purhila les. 65 Wo phendia, "Sostar 
phendem tumenge, ke khonik nashtil te avel mande te na tsirdela les O Del 
mande." 66 Ai de Katar kodia vriama but anda leske disipluria geletar, ai 
chi mai zhanas lesa. 67 A1 O Jesus phendia le desh u dui disiplonge, "Ai 
tume, chi mangen vi tume te zhantar?" 68 A1 O Simon Petri phendia leske, 


"Devla, kaste te zhasas ame? Si tu le vorbi kai den o traio le rhaiosko. 69 
Ai akana pachas ai zhanas kai tu san O Kristo, O Swunto Shav le 
Devlesko. 70 O Jesus phendia lenge, "Pate chi alosardem tumen me, le 
desh u duien? Ai iek anda tumende si iek beng!" 71 Wo delas duma pa 
Judas Iscariot o shav le Simonosko. Ke wo sas kai trobulas te purhil les, 
iek andal desh u dui. 

1 Pala kodia O Jesus phiradia ande Galilee; ke chi mangel te phirel ande 
Judea, ke le Zhiduvuria rodenas te mudaren les. 2 A1 O Dies O Baro le 
Zhidovongo le Tabernacles pasholas. 3 Leske phral phende leske, "Zhatar 
katse, ai zha ando Judea, kashte che disipluria te sai dikhen le mirakluria 
kai tu keres. 4 Khonik chi garavel so kerel te mangel te sikadiol. Te keres 
kadalendar dieli, sikav tu ka sa la lumiake!" 5 Ke chi leske chache phral 
chi pachanaspe ande leste. 6 O Jesus phendia lenge, "Murhi vriama chi 
avili inker; numa tumari vriama sagda gata la. 7 E lumia nashti gretsol 
tumen, numa gretsol man, ke phenav pa late, ke laki buchi so kerel si 
nasul. 8 Zhantar tume ka Dies O Baro le Zhidovongo, me chi zhav ka 
kado Dies O Baro le Zhidovongo inker, ke murhi vriama chi avili inker. 9 
Wo phendia lenge kadala vorbi ai beshlo ando Galilee. 10 Kana leske 
phral gele ka Dies O Baro le Zhidovongo, antunchi O Jesus gelo, vi wo 
numa na angle narodo, numa sar chordanes. 11 Le Zhiduvuria rodenas les 
ka O Dies O Baro le Zhidovongo. Ai phende, "Kai lo?" 12 But manush 
denas duma pala leste ando narodo. Uni phende, "Wo si iek manush o 
lasho." Aver phenenas, "Nichi." Wo atsavel le manushen." 13 Numa 
khonik chi delas duma pa leste angla manush, ke daranas katar le 
Zhiduvuria. 14 Karing mashkar O Dies O Baro le Zhidovongo O Jesus 
gelo ande tampla, ai sicharelas. 15 Le Zhiduvuria chudinaspe, ai phenenas, 
"Sar wo zhanel kadia but kana shoxar chi sichilo." 16 O Jesus phenel 
lenge, "O sicharimos kai dav nai murho, numa avel katar O Del kai tradia 
ma. 17 Te vari kon te kerel so mangel O Del, zhanela ke so sicharav avel 
katar O Del, vai te dava duma anda mande. 18 Kon del duma pestar rodel 


pesko barimos: numa kodo kai rodel o barimos kodolesko kai tradia les, 
kodo si chacho, ai nai xoxaimos ande leste. 19 O Moses dia tume o 
zakono? Numa khonik anda tumende chi keren o zakono. Sostar roden 
tume te mudaren ma?" 70 Le manush phende leske, "Tut si tu iek beng 
ande tute! Kon rodel te mudarel tu?"" 71 O Jesus phenel lenge, "Kerdem 
iek diela, ai savorhe chudisailian. 22 Ke o Moses dia tumen o zakono te 
shinen pe murshen (na ke avel katar o Moses, numa katar tumare phure), 
ai tume shinen ieke manushes po dies O Savatone. 23 Te sai shinen ieke 
manushes po dies O Savatone, te phagen o zakono le Mosesosko. Sostar 
xoliavon pe mande, ke sastiardem ieke manushes sa antrego po dies O 
Savatone? 24 Aterdion te keren kris pala so dikhen avrial po manush, aven 
vorta ai chache ande tumare kris kana keren la." 25 Uni manush anda o 
Jerusalem phende, "Pate nai kado o manush kai rodas te mudaras les? 26 
Dikh! Del duma angla savorhenge, ai khonik chi phenel leske kanchi! 
Amborim ke le bare kai poronchin zhanen ke wo si O Kristo? 27 Numa 
kana O Kristo avela, khonik chi zhanela katar avel, numa ame zhanas 
katar avel kado manush." 78 Sar O Jesus sicharelas ande tampla, 
tsipisardia, "Tume zhanen ma, ai zhanen katar sim: ai chi avilem anda 
mande, numa kodo kai tradia ma wo si chacho, ai tume chi zhanen les. 29 
Numa me zhanav les; ke avav lestar, a1 wo tradia ma." 30 Antunchi 
rodenas sar te len les; numa khonik chi thode o vas pe leste, ke lesko 
chaso chi avilo inker. 31 Numa but mashkar o narodo pachanaspe ande 
leste, ai phende, "Kana O Kristo avela, sai kerela mai but mirakluria sar 
kerdia kado?" 32 Le Farizeanuria ashunde ke o narodo mothon kodala 
dieli pa Jesus; ai le Farizeanuria ai le bare rasha trade penge zhandari te 
len les. 53 O Jesus phendia lenge, "Me beshav tumensa mai xantsi vriama, 
ai porme zhavtar karing kodo kai tradia ma. 34 Tume rodena ma, numa 
chi arakhena ma, ke nashti avena kai zhava." 35 Le Zhiduvuria phenen 
mashkar pende, "Kai wo zhala kai chi arakhasa les? Zhala karing le 
foruria kai si ande Gretsia, ai sicharel le Grekone? 36 So si kadala vorbi 
kai phendia, Tume rodena ma, numa chi arakhena ma, ke nashti aven kai 
me zhava. So znachil?" 37 O paluno Dies O Baro le Zhidovongo sas o mai 
baro, ai O Jesus beshelas ande punrhende ai tsipisardia, phenelas, "Te si 


vari kon trushalo, mek te avel mande, ai pel 38 "Kon pachalape ande 
mande, sar E Vorba le Devleski phenel, pai zhuvindo hulela anda lesko 
ilo." 39 O Jesus phendia pa Swunto Duxo, kodala kai pachanpe ande leste 
premina: ke O Swunto Duxo nai dino inker, ke O Jesus nas vazdino ando 
rhaio inker. 40 Kana but le manusheske ashunde leske vorbi, phenenas, 
"Chaches, kado manush si o profeto." 41 Aver phende, "Wo si O Kristo!" 
Numa aver phende, "Pate, sai Kristo avel andai Galilee! 42 Pate o 
ramomos chi phendia, ke O Kristo si te avel ande vitsa le Davidoski, ai 
anda foro kai bushol Bethlehem, kai beshlo o David?" 43 Anda kodia chi 
haliarenas mashkar pende 1ek fialo pala Jesus. 44 Uni mangenas te len les, 
numa khonik chi thode o vas pe leste. 45 Le zhandari gele palpale ka le 
bare rasha ai le Farizeanuria, ai phende lenge, "Sostar tume chi andian 
les?" 46 Le zhandari phende lenge, "Chi iek manush chi dia duma sar 
kado manush!" 47 Le Farizeanuria phushle len, "Vi tume atsardian pala 
leste. 48 Pate si vari kon andal le bare kai poronchin, vai iek andal 
Farizeanuria kai pachanpe ande leste? 49 Numa kodo narodo kai chi 
zhanen o zakono o Mosesosko, si armandine." 50 O Nicodemus sas iek 
baro mashkar lende; wo gelosas mai anglal te dikhel O Jesus, phendia 
lenge, 51 "Amaro zakono chi kerel kris po manush mai anglal sar te 
ashunas les, ai te zhanas so kerdia." 52 Won phende leske, "Vi tu san anda 
Galilee? Sichos o ramomos le Devlesko ai dikhesa, ke chi iek profeto avel 
anda Galilee. 53 Antunchi swako gelo peske khere. 

1 O Jesus gelo po Plai le Maslinengo. 2 De diminiatsi pale avilo ande 
tampla, ai sa le manush pashile pasha leste, a1 wo beshlo tele, ai sichardia 
len. 3 Ai le Gramnoturia ai le Farizeanuria andine leste ek zhuvli kai line 
sar kerelas kurvia: ai thode la angla le manushen. 4 Phende leske, "Gazda, 
kadia zhuvli liam la sar kerelas kurvia. 5 Ando amaro zakono, o Moses 
dia ame ordina te mudaras baxensa kadalatar zhuvli. Numa so phenes tu?" 
6 Won phende kadia te zumaven les, kashte te astaren les andek 
dosh.Numa O Jesus bandilo, ai ramolas le naiesa pe phuv, sar chi ashundia 


len. 7 Sar mai mangenas te phushen les, wushtilo opre, ai phenel lenge, 
"Savo anda tumende kai chi kerdia shoxar bezex, wo sai shudel o pervo 
bax pe late. 8 Ai pale bandilo, ai ramolas pe phuv. 9 Kana ashunde so 
phendia, iek po iek geletar, de katar o mai phuro ai zhi kai savorhe 
geletar; ai O Jesus ashilo korkorho la zhuvliasa kai beshelas angla leste. 
10 Kana O Jesus wushtilo, ai chi dikhlia khonik ferdi e zhuvli, wo phendia 
lake, "Zhuvlio, kai che kristatoria kai dosharenas tu? Chi 1ek chi dia tu 
kris?" 11 Woi phendia leske, "Chi iek, Gazda," ai O Jesus phenel lake, 
"Chi me chi dav tu pe kris. Zha, ai na mai ker bezexa." 12 O Jesus mai 
phendia lenge, ai phenelas, "Me sim e vediara la lumiaki. Kodo kai lelape 
pala mande avela les e vediara le traioski ai chi phirela shoxar ando 
tuniariko." 13 Le Farizeanuria phende leske, "Akana tu keres tu marturo 
anda tute; so phenes nai vorta." 14 O Jesus phendia lenge, "Marka ke me 
dav duma pa mande, so phenav si chachimos, ke me zhanav katar avilem, 
ai kai zhav. Numa tume chi zhanen katar avav ai kai zhav. 15 Tumare kris 
si manusheske; me chi kerav kris pe khanikaste. 16 Ai te dava kris, murhi 
kris chachila; ke chi sim korkorho; numa O Dat tradia ma, mansa lo. 17 Ai 
ramome ande tumaro zakono, ke kana dui zhene phenen iek fielo, so 
phenen si chachimos. 18 Me phenav pa mande, ai vi O Dat kai tradia ma 
phenel pa mande." 19 "Kai cho Dat?" phushen les. O Jesus phendia lenge, 
"Tume chi zhanen man vai murhe Dades. Te zhanenas man, tume 
zhanglianas vi murhe Dades." 20 O Jesus phendia sa kodala vorbi, kana 
sichardia ande tampla, po than kai thon le love. Ai khonik chi thode vas pe 
leste, ke lesko chaso chi avilosas inker. 21 O Jesus mai phendia lenge, 
"Zhavtar, ai tume roden man, numa tume merena ande tumare bezexa; 
tume nashtin te aven kai me zhav." 22 Le Zhiduvuria phende, "Zhala wo 
te mudarelpe? Ke phenel, "Ke nashti aven kai me zhav." 23 Ai O Jesus 
phendia lenge, "Tume avilian katsar telal, ai me avilem katsar opral. Tume 
san kadala lumiake; numa me chi sim andai kadia lumia. 24 Sa anda kodia 
phendem tumenge , ke merena ande tumare bezexa. Ai tume merena ande 
tumare bezexa te na pachana tume. 'Kon sim me" 25 Phendia leske, "Kon 
san tu?" A1 O Jesus phendia lenge, 26 "Sar phendem tumenge ando gor. 
But dieli si ma te phenav pa tumende, ai te kerav kris pa tumende. Numa 


kodo kai tradia ma si chacho, ai phenav la lumiake ferdi so ashundem 
lestar." 27 Won chi haliarde ke delas duma pa Dat. 28 Antunchi O Jesus 
phendia lenge, "Kana vazden le Shaves le Manushesko, antunchi zhanena 
"Kon sim me," ai ke chi kerav kanchi mandar, numa dav duma ferdi so O 
Dat sichardia ma. 29 Ai kodo kai tradia ma mansa lo, ai O Dat chi meklia 
ma korkorho; ke me kerav so godi si leske drago. 30 Sar dia duma kadala 
vorbi but pachaiepe ande leste. 31 Antunchi O Jesus phendia le 
Zhidovongo kai pachaiepe ande leste, "Te kerena so godi phenel murhi 
vorba, tume san chache murhe disipluria. 32 Ai tume zhanena o 
chachimos, ai o chachimos skepisarela tumen." 33 Won phende leske, 
"Ame sam anda e vitsa le Abrahamoski, ai ame chi samas shoxar slugi. 
Sar phenes tu, "Tume skepime?" 34 O Jesus phendia lenge, "Phenav 
tumenge o chachimos, swako manush kai kerel o bezex si ek sluga le 
bezexeski. 35 Ai e sluga chi beshel ando kher sagda, numa o Shav beshel 
kotse sa data. 36 Te skepil tu O Shav, antunchi chaches avena skepime. 
37 Zhanav ke tume aven anda e vitsa katar o Abraham; numa tume roden 
te mudaren man, ke murhi vorba nai ande tumare ile. 58 Me phenav so 
sikadia mange murho Dat; ai tume keren so phendia tumenge tumaro 
Dat." 39 Won phenen leske, "Amaro dat si o Abraham." O Jesus phendia 
lenge, "Te avilianas chaches shave le Abrahamoske, tume kerdianas sa 
kodola buchia kai kerdia o Abraham. 40 Numa akana roden te mudaren 
ma, ek manush kai phendia tumenge o chachimos, kai ashundem katar O 
Del: o Abrahan chi kerdia saikfialo. 41 Tume keren sar kerdia tumaro 
dat." Won phende leske, "Chi sam ame shave avereske, si ame ferdi iek 
Dat, O Del." 42 O Jesus phendia lenge, "Te avilino chaches O Del tumaro 
Dat, tumenge drago mange, ke avilem katar O Del ai akana katse sim, chi 
avilem anda mande, numa wo tradia man. 43 Sostar chi haliaren so me 
phenav tumenge? Ke nashtin te ashunen so phenel murhi vorba. 44 Tume 
san shave che dadesko o beng, ai mangen te keren so mangel tumaro dat. 
Wo sas ek mudardari de ando gor, ai chi beshlo shoxar ando chachimos 
ke nai chachimos ande leste. Kana wo del duma ek xoxaimos, wo del 
duma peske shavenge: ke wo si xoxamno, ai o dat le xoxaimasko. 45 Ai 
ke phenav tumenge o chachimos, chi pachan man. Kon anda tumende sai 


phenel ke kerdem bezex? 46 Te phenav o chachimos, sostar tume chi 
pachan man? 47 Kon si le Devlesko ashunel le vorbi le Devleske. Numa 
tume chi san le Devleske shave, anda kodia tume chi ashunen." 48 Le 
Zhiduvuria phende leske, phenenas, "Chi phenas vorta kana phendiam ke 
tu san ek Samaritano, ai si tu iek beng ande tute?" 49 "Nai ma beng," O 
Jesus mai phendia, "Numa luvudiv murhe Dades, ai tume chi luvudin man. 
50 Me chi rodav luvudimos mange, numa si iek kai rodel les ai krisinil. 51 
Phenav tumenge o chachimos: Savo kai kerela so phenel murhi vorba, chi 
dikhela o merimos." 52 Le Zhiduvuria phende leske, "Akana ame zhanas 
ke si tu ek beng ande tute. O Abraham mulo, ai le profeturia mule, ai tu 
phenes, savo kai kerel so phenel murhi vorba, chi dikhela o merimos. 53 
Amaro dat o Abraham mulo; sai aves tu mai baro sar o Abraham? Ai le 
profeturia vi won mule. Kon gindis ke tu san?" 54 O Jesus phendia, "Te 
luvudiv man, murho luvudimos nai Kanchi: si murho Dat kai luvudil man, 
tume phenen ke si tumaro Del, ai tume chi zhanen les, numa me zhanav 
les. 55 Te phendemas ke chi zhanav les, avilemas iek fialo sar tumende, 
iek xoxamno. Numa zhanav les, ai kerav so phenel leske vorba. 56 
Tumaro dat o Abraham raduisailo mai anglal te dikhel murho dies; ai wo 
dikhlia les, raduisailo." 57 Le Zhiduvuria phende leske, "Chi san 
panvardesh bershengo inker, ai phenes ke dikhlian le Abrahamos?" O 
Jesus phendia lenge, 58 "Phenav tumenge o chachimos, mai anglal sar te 
arakhadilo o Abraham, Me simas." 59 Pe kodia line bax te shuden pe 
leste, numa O Jesus garadilo ai anklisto avri anda e tampla. 

1 Sar O Jesus nakhelas, wo dikhlia iekes manushes kai arakhadilo korho. 
2 Leske disipluria phushle les, "Gazda, sostar arakhadiol korho? Kon 
kerdia bezexa, kado manush vai leske dades vai leska da? 5 O Jesus 
phendia lenge, "Nai wo ai chi leske dades ai chi leska da kai kerde 
bezexa, numa wo si korho kashte te dichol e putiera le Devleski pe leste. 
4 Trobul te kerav e buchi kodaleske kai tradia man zhi kai o dies; e riat 
avela, kana khonik nashti kerela buchi. 5 Zhi kai sim ande e lumia, me sim 


e vediara la lumiaki." 6 Kana phendia kadala vorbi, O Jesus chungardia 
tele pe phuv, ai kerdia chik peske cungaresa; porme thodia kodia chik pel 
iakha le korheske, 7 ai phendia leske, "Zha, te xalav tu ando pai kai 
bushol Siloam." (anav kai bushol, "Tradino"). O korho manush gelo, ai 
xaladiape, ai avilo palpale ai dikhelas. 5 Le manush kai sas pasha leste ai 
kodola kai zhanenas les sar iek korhovetso, phenenas, "Nai kado kai 
beshelas tele ai kai mangelas?" 9 Uni phenen, "Wo si," numa aver 
phenenas, "Wo miazolpe leste." Numa wo phendia, "Me sim." 10 Won 
phenen leske, "Sarta chire iakha phuterdile?" 11 Wo phendia lenge, "O 
manush kai akharen les O Jesus kerdia chira chik, ai thodia la pe murhe 
iakha, ai phendia mange, "Zh ka pai kai busholas Siloam, ai xalav tu." ai 
gelem, ai xaladem ma, ai dikhlem. 12 Antunchi phende leske, "Kai kodo 
manush?" Wo phendia, "Chi zhanav." 13 Ingerde karing le Farizeanuria 
kodales kai sas korho. 14 Kana O Jesus kerdia e chik ai phuterdia leske 
iakha sas o dies Savatone. 15 Sa anda kodia le Farizeanuria phushle le 
korhes, "Sar premisardian cho dikhimos?" Ai wo phendia lenge, "Thodia 
chik pe murhe iakha, xaladem ma, ai akana dikhav." 16 Uni andal le 
Farizeanuria phende, "Kado manush chi avel katar O Del, ke chi kerel o 
zakono kai si Savato." Aver phenen, "Sar iek manush bezexa lo sai kerel 
kasave mirakluria?" Anda kodia chi haliarenas mashkar pende iek fialo. 
17 Mai 1ek data le Farizeanuria phushen le korhes kai sastilo, "So phenes 
tu pa leste, kai phuterdia chire iakha?" Wo phendia lenge, "Wo si iek 
profeto." 18 Le Zhiduvuria chi pachanaspe ke wo sas korho, ai ke akana 
dikhel, zhi kai andine leske dades ai leska da. 19 Ai phushle lendar, 
phenen, "Kako si tumaro shav, kai phenen ke arakhadilo korho? Sar wo 
dikhel akana?" 20 Leske dat ai dei phende, "Ame zhanas ke si amaro 
shav, ai zhanas ke arakhadilo korho. 21 Numa chi zhanas so sai dikhel 
akana, ai chi zhanas kon phuterdia leske iakha. Phushen lestar, si peske 
bershengo , wo sai del atweto." 22 Lesko dat ai dei denas duma kadia ke 
daranas katar le Zhiduvuria; ke le Zhiduvuria dinepe duma mashkar pende, 
ke te mothona avri kon ke O Jesus si O Kristo, den les avri anda e tampla. 
23 Sa anda kodia leske dat ai dei phende, "Si peske bershengo, phushen 
lestar!" 24 Le Farizeanuria akharen pe duito data le manushes kai sas 


korho, ai phende leske, "Phen o chachimos angla Del! Ame zhanas ke 
kodo manush si bezexa lo." 25 Wo phendia lenge, "Chi zhanav te si ek 
bezexalo vai nai, numa zhanav 1ek diela, ke simas korho, akana dikhav." 
26 A1 mai phushle les, "So kerdia tuke? Sar kerdia te phutrel che iakha?" 
27 Phendia lenge, "Phendem tumenge iek data, ai chi ashundian mande. 
Sostar mai mangen te ashunen? Vi tume mangen te aven leske disipluria?" 
28 Akushle les, ai phende leske, "Tu san disiplo; ame sam le disipluria le 
Mosesoske. 29 Ame zhanas ke O Del dia duma le Mosesosa; numa kado, 
chi zhanas katar lo!" 30 O manush phendia lenge, "Shodo diela si! Ke chi 
zhanen katar lo, numa wo phuterdia murhe iakha! 3! Ame zhanas ke O 
Del chi ashunel le bezexalen; numa ashunel le manushes kai chetil les ai 
kerel leski voia. 32 De anda gor la lumiake shoxar chi ashundian ke vari 
kon phuterdia le iakha le korheske kana arakhadilo korho. 33 Kodo 
manush te na avilino katar O Del, nashtisardino te kerel kanchi." 34 Ai 
won phende leske, "Tu arakhadilian antrego ando bezex, ai manges te 
sichares amen?" Ai dine les avri anda tampla. 55 O Jesus ashundia ke dine 
les avri, ai kana arakhlia les, phendia leske, "Pachas tu ando Shav le 
Manushesko?" 36 Wo phendia ka Jesus, "Phen mange, savo si, Gazda? 
Kaste te sai pachav ma ande leste!" 37 O Jesus phendia leske, "Dikhes 
les, wo si kai del duma tusa akana." 38 Phendia leske, "Gazda, Pachav 
ma!" ai dia changa angla leste. 39 Porme O Jesus phendia, "Avilem ande 
kadia lumia te kerav e kris, kaste le korhe te sai dikhen; ai kodala kai 
dikhen te aven korhe. 40 Uni andal Farizeanuria kai sas lesa, ashunde 
kodala vorbi, ai phende leske, "Vi ame, sam korhe?" 41 O Jesus phendia 
lenge, "Te avilianas korhe, nas te aven doshale: numa akana tume phenen, 
"Ame dikhas," sa anda kodia tumare bezexa ashen. 

1 "Phenav tumenge o chachimos, kodo kai chi del pa wudar ande shtala le 
bakriangi, numa kai anklel pa kaver rig, si ek chor ai nasul manush. 2 
Numa kodo kai avel pa wudar si o pastuxo le bakriango. 5 Phutren o 
wudar angla leste, a1 le bakria ashunen lesko glaso, ai akharel leske 


bakrorhen pa anaveste, al ingerel le avri. 4 Kana ankaladia avri sa peske 
bakrorhan, phirel angla lende, ai le bakriorha zhan pala leste, ke 
prinzharen lesko glaso. 5 Chi zhana pala iek streino; numa nashena dur 
lestar, ke chi prinzharena o glaso le streinosko." 6 O Jesus phendia lenge 
kadia paramichi, numa chi haliarde pa soste delas duma. 7 O Jesus mai 
phendia lenge, "Phenav tumenge o chachimos, me sim o wudar le 
bakriango. 8 Sa le kaver kai avile mai anglal mandar si chor ai nasul 
manush, numa le bakrorha chi ashunde lenge. ? Me sim o wudar. Kon 
avela andre mandar, avela skepime; dela andre ai anklela avri, ai arakhela 
ek kimpo kai si char (arakhel xabe). 10 O chor avel ferdi te chorel, te 
mudarel, ai te pharhavel; me avilem te avel le manushen o traio, ai te avel 
len but trato ando mishtimos. 11 "Me sim o lasho pastuxo. O lasho 
pastuxo del pesko traio pala peske bakriorha. 12 O buchari (o manush 
pochindo) kai nai o pastuxo, ai nai leske le bakriorha, nashel kana dikhel 
ke avel o ruv, ai o ruv lel len ai rhespil len. 13 Wo nashel ke si o buchari 
kai si pochindo, ai chi lel sama andal bakriorha. 14 Me sim o lasho 
pastuxo. Zhanav murhe bakrorhan, ai won zhanen man. 15 Sar O Dat 
zhanel man, a1 me zhanav le Dades. Me zhanav murhe bakriorhan ai won 
zhanen man; ai me dav murho traio pala murhe bakriorha. 16 Mai si ma 
aver bakriorha, kai nai ande kadia shtala; trobul te anav vi len, te phiravav 
len te ashunen murho glaso; ai avena iek fialo bakriorha, ai iek pastuxosa. 
17 "O Dat drago mange ke dav murho traio, te lav les aver data palpale. 
18 Khonik chi lel murho traio mandar, numa dav les me mandar. Si ma e 
putiera te dav les, ai si ma e putiera te lav les palpale. Kadia si o zakono 
kai dia ma O Dat." 19 Anda kodia le Zhiduvuria chi haliarenas mashkar 
pende pala kadala vorbi, ke chi pachan iek fielo. 20 But anda lende 
phenenas, si le iek beng ande leste! Dzilo lo! Sostar ashunen leste?" 21 
Numa aver phenenas, "Iek manush kai si les beng ande leste nashti del 
duma kadia! Sar sai iek beng phutrel le iakha le korhenge?" 22 E vriama 
avili te keren O Dies O Baro le Zhidovongo ande Jerusalem; sas ivend. 23 
Ai O Jesus phiravelaspe ande tampla ando kalidori le Solomonosko. 24 Le 
Zhiduvuria thodepe kolo lestar, ai phende leske, "Sode vriama zhi kana tu 
manges amen te zhanas? Phenes amenge o chachimos; "San tu O Kristo?" 


25 O Jesus phendia lenge, "Mai phendem tumenge, numa chi pachan ma. 
Le buchia kai kerav ando o anav murho Dadesko, sikaven pa mande. 26 
Numa tume chi pachan, ke tume chi san anda murhe bakria, sar phendem 
tumenge. 27 Murhe bakria ashunen murho glaso, ai zhanav le, ai aven pala 
mande. 28 Ai dav le o traio le rhaiosko; ai chi xasavona shoxar, ai khonik 
chi lena le anda murho vas. 29 Murho Dat kai dia le mange, wo mai baro 
lo savorhendar; ai khonik nashti lel le anda vas murhe Dadesko. 30 Me ai 
O Dat sam iek. 31 Antunchi le Zhiduvuria mai line bax te shuden pe leste. 
32 O Jesus phendia lenge, "Sikadem tumenge but lashe buchia kai avile 
katar murho Dat; anda savi buchi tume mangen te shuden bax pe mande?" 
33 Le Zhiduvuria phende, phenenas, "Nai anda ek lashi buchi ke mangas 
te shudas bax pe tute, numa ke rimos le Devles, ai tu san ek manush ai 
keres anda tute Del!" 34 O Jesus phendia lenge, "Si ramome ande tumaro 
zakono, Me phendem, 'Tume san dela” 35 Ai ame zhanas ke e vorba le 
Devleski si chachi sa data ai nashtil te thol la rigate; ai O Del akhardia le 
dela, kodolenge kai O Del dia peske vorba. 36 A1 man, O Dat alosardia 
ma ai tradia ma ande lumia. Sar, antunchi, sai phenen "Tu tromas te les o 
than le Devlesko," ke phendem, "Me sim O Shav le Devlesko? 37 Chi 
pachan ma, antunchi, te na kerava le buchia murhe Dadeske. 38 Numa te 
kerava le, makar tume chi pachan ma, pachan ma pala murhe buchia kai 
kerav, kaste te sai zhanen, ai pachan, ke O Dat si ande mande, ai me sim 
ando Dat." 39 Pe kadia mai zumade te len les; numa skepisailo anda lenge 
vas. 40 O Jesus mai gelo inchal o Jordan kotse kai o Iovano mai anglal 
ambolelas, ai beshlo kotse. 41 But zhene avile leste ai phende, "O Iovano 
chi kerdia chi iek miraklo: numa so godi o Iovano phendia pa kado 
manush sas chacho." 42 Ai but pachaiepe ande leste kotse. 

1 Ek manush kai busholas Lazarus naswalosas. Beshlo ande foro kai 
busholas Bethany leske pheiasa, e Maria ai e Martha. 2 Kodia Maria sas 
kai thodia pel punrhe le Devleske e duxi, ai koslia leske punrhe peske 
balensa, ai lako phral o Lazarus naswalo sas. 5 Le dui pheia trade ieke 


manushes te phenen ka Jesus, "Devla, kodo kai si tuke drago si naswalo." 
4 Kana O Jesus ashundia kodia, phendia, "Kodo naswalimos le 
Lazarusosko nai merimasko, numa te anel o luvudimos ka Del, ai vi O 
Shav le Devlesko avela luvudime." 5 O Jesus drago sas leske e Martha, ai 
laki phei e Maria, ai o Lazarus. 6 Kana O Jesus ashundia ke o Lazarus 
naswalo sas, mai beshlo dui dies ando than kai sas. 7 Pala kodia phendia 
peske disiplonge, "Aven palpale ande Judea." $ Leske disipluria phende 
leske, "Gazda, de xantsi vriama palpale le Zhiduvuria mangenas te shuden 
bax pe tute; ai tu manges te zhas palpale kotse?" 9 O Jesus phendia lenge, 
"Nai desh u dui chasuria ando iek dies? Te si vari kon kai phirel adiese, 
chi perel, ke dikhel e vediara la lumiaki. ! 0 Numa te si vari kon kai 
phirela e riate, perel, ke nai les vediara ande leste. 11 Pala kodola vorbi, 
phendia lenge, "O Lazarus, amaro vortako sovel; numa zhav te 
wushtiavav les." 12 Antunchi leske disipluria phende, "Gazda, te sovela, 
sastiola." 13 Numa O Jesus dia duma pa lesko merimos; numa won 
gindinas ke wo dia duma pa sovimos sar kana sovel. 14 Antunchi O Jesus 
phendia lenge, "O Lazarus mulo. 15 Ai pala tumende raduime sim ke chi 
simas lesa, ke kadia si te pachan tume; aven leste akana." 16 O Thomas 
phendia, kai sas akhardo Didimus, phendia le avre disiplonge, "Aven vi 
ame te meras lesa!" 17 Kana O Jesus areslo, ashundia ke o Lazarus sas de 
shtar dies ando greposhevo. 18 Ai sar o Bethany nai dur katar o 
Jerusalem, pashe trin kilmeturia vai dui maili. 19 But Zhiduvuria avile te 
dikhen e Martha, ai Maria, ke nekezhime kai mulo lengo phral. 20 Kana e 
Martha ashundia ke O Jesus avelas, geli karing leste, numa e Maria beshli 
tele ando kher. 21 E Martha phendia ka Jesus, "Gazda, te avilianas katse, 
murho phral nas te avel mulo! 22 Numa vi akana zhanav, ke so godi 
manges katar O Del, O Del del les tuke." 23 O Jesus phendia lake, "Cho 
phral zhuvindila." 24 E Martha phendia, "Zhanav ke wo zhuvindila kana 
savorhe wushtena paluno dies," 75 O Jesus phendia lake, "Me sim o 
zhuvindimos ai o traio: Kon pachalape ande mande, traiila, marka te 
merela; 26 Ai kon godi traiil ai pachalape ande mande shoxar chi merela. 
Pachas tu kadia?" Woi phenel leske, 27 "E, Gazda, pachav ma ke tu san O 


Kristo, O Shav le Devlesko, kai trobulas te avel ande lumia. 28 Kana 
phendia kadia. Martha gelitar te akharel chorial peska pheia e Maria, 
phenelas, "O Gazda katse lo ai akharel tu." 29 Kana e Maria ashundia 
kadala vorbi, strazo wushtili, ai geli karing leste. 30 Ke O Jesus chi areslo 
sas ando gav inker, numa kotse sas kai e Martha arakhlia les. 31 Le 
Zhiduvuria kai sas ando kher la Mariasa te pochin la, dikhle ke strazo 
wushtili ai geli avri, gele pala late, phenenas; "Woi zhal ka greposhevo te 
rovel." 32 Kana e Maria aresli kai sas O Jesus. Ai dikhlia les, peli ka leske 
punrhe, ai phenel leske, "Gazda, te avilianas katse, murho phral nas te 
merel." 33 O Jesus dikhlia ke rovel, woi ai vi le Zhiduvuria kai avile lasa, 
nekezhisailo ando pesko duxo, ai sas leske mila. 34 Ai wo phushlia len, 
"Kai groposardian les?" Won phende leske, "Gazda, aidi ai dikh." 35 O 
Jesus ruiia. 36 Pe kodia le Zhiduvuria phende, "Dikhen sar sas leske 
drago!" 37 Ai uni anda lende phende, "Wo kai phuterdia le iakha le 
korheske, nashti kerdia vi kado manush te na merel?" 38 Mai iek data O 
Jesus nekezhisailo ande peste, ai gelo ka greposhevo. Sas iek podruma, ai 
ek bax thodino anglal. 39 O Jesus phendia lenge, "Len o bax!" E Martha, 
e phei le muleski, phendia leske, "Gazda, vunzhe khandel; ke de shtar dies 
katse lo!" 40 O Jesus phendia lake, "Chi phendem tuke, ke te pachasa tu, 
dikhesa o barimos le Devlesko?" 41 Line o bax ai O Jesus vazdia le iakha 
opre, ai phendia, "Murho Dat, naisiv tuke ke kerdian so mangav. 42 Me 
zhanav ke tu ashunes ma sagda; numa dem duma pala o narodo katse, 
kaste te pachanpe ke tu tradian ma." 43 Kana phendia kodia, tsipisardia 
ieke glaso zurales, "Lazarus, ankli avri!" 44 A1 o mulo anklisto, le vas ai le 
punrhe phangle andel le derzi, ai lesko mui phanglo poxtan parno. O Jesus 
phendia lenge, "Phutren les, ai meken les te zhal." 45 But andel le 
Zhiduvuria avile karing e Maria ai dikhle so kerdia O Jesus, ai pachaiepe 
ande leste. 46 Numa uni anda lende gele kal le Farizeanonge, ai phende 
lenge so kerdia O Jesus. 47 Antunchi le Farizeanuria ai le bare rasha 
chidinisaile andek than, ai phende, "So te keras." Ke kado manush kerel 
but mirakluria! 48 Te mekasa les te kerel, savorhe pachanpe ande leste; ai 
le Romanuria avena ai pharhaven amari tampla ai amaro them!" 49 Jek 


anda lende, kai busholas Caiaphas, kai sas o baro rashai kodo bersh, 
phendia lenge, "Tume chi zhanen kanchi! 50 Tume chi haliaren ke mai 
mishto tumenge te avel iek manush te merel pala sa o narodo, de sar pala 
sa o them te avela pharhado?" 51 Wo chi phendia kodia anda peste; numa 
sar sas o baro rashai kodo bersh, profesisardia ke O Jesus trobul te merel 
pala o them le Zhidovongo. 52 Ai na ferdi pala kado them, numa vi te 
chiden ande iek stato sa le shave le Devleske kai si pe swako rig. 53 De 
katar kodo dies, phenenas mashkar pende sar te mudaren les. 54 Sa anda 
kodia O Jesus chi mai phiravelas anglal le Zhiduvuria, numa gelotar karing 
iek rik kai si e pusta, ande ek gav kai busholas Ephraim, kai beshlo peske 
disiplonsa. 55 Ai O Dies O Baro le Zhidovongo pashiol; ai but manush 
andai them avenas ando o Jerusalem mai anglal sar o dies o baro, te 
vuzharenpe anda penge bezexa. 56 Won rodenas le Jesusos, kana 
chidenape ande tampla, ai phenenas iek kavreske, "So gindin? Chi avela 
po dies o baro?" 57 Le bare rasha ai le Farizeanuria dine iek ordina, "Ke te 
si vari kon kai zhanena kai lo O Jesus, trobul te phenel les, ke trobul te 
astarel les." 

1 Shov dies mai anglal O Dies O Baro le Zhidovongo, O Jesus areslo ande 
Bethany, kai beshlo o Lazarus, kai O Jesus zhuvindisardia les anda le 
mule. 2 Kotse dine les te xan; e Martha podailas les; numa Lazarus sas iek 
anda kodala kai sas lesa ka e skafidi. 3 E Maria lia dopash litre pherdi 
duxi kai si kuchi, thodia la pe le punrhe le Jesusoske, ai woi koslia leske 
punrhe peska balensa. Ai sa o kher pherdilo sunga katar e duxi. 4 Iek anda 
leske disiplonge, o Judas Iscariot — kodo kai trobul te purhil les, phendia, 
5 "Sostar chi bichindian kadia duxi trin shela teliara, ai le love dine kal 
chorhe?" 6 Wo phendia kadia lenge, na ke sas leske mila anda le chorhe, 
numa ke sas chor, ai sas les o gono, ai lelas so sas andre ando gono. 7 
Numa O Jesus phendia lenge, "Mek la! Woi garadiasas kadia duxi pala e 
vriama kana groposarena ma. 8 Ke le chorhe sagda avena tumensa, numa 
me chi avava tumensa sagda." 9 But narodo anda le Zhiduvuria ashunde 


ke O Jesus sas ande Bethany, ai avenas na ferdi pala O Jesus, numa vi te 
dikhen o Lazarus, kai O Jesus zhuvindisailo anda le mule. 10 Le bare 
rasha dine pe duma te mudaren vi le Lazarusos, ! ! ke but Zhiduvuria 
geletar lendar pala leste, ai pachanaspe ando Jesus. 12 Terharin but narodo 
avile ka O Dies O Baro le Zhidovongo, kana ashunde ke O Jesus zhal 
ando Jerusalem. 13 Line patria katar le krenzhi, ai gele angla leste, ai 
tsipinas, "Hosana! Raduime O Amperato le Zhidovongo kai avel ando 
anav le Devlesko!" 14 O Jesus arakhlia iek magari ai beshlo pe leste, sar 
sas ramome, 15 "Na dara, tu foro anda Zion! Dikh! Cho Amperato avel, 
beshel pe iek terno magari." 16 Leske disipluria chi haliarde mai anglal 
kadala dieli; numa kana O Jesus lia pesko barimos, denas pe goji ke sas 
ramome pa leste, ai kerdilo sa so trobul te kerdiol. 17 Sa kodala kai sas 
lesa kana akhardia o Lazarus anda o greposhevo, ai wushtiardia les anda 
le mule, phende so dikhle ai so kerdia. 18 Ai o narodo avel angla leste, ke 
ashunde ke kerdia kodo miraklo. 19 Le Farizeanuria phenenas iek 
kavreske, "Tume dikhen, ke chi nirin kanchi! Dikh! Sa e lumia geli pala 
leste!" 20 Uni Grekuria anda kodala kai gele ando Jerusalem te rhugin po 
Dies O Baro le Zhidovongo: 21 Won avile ka Filip, wo sas anda Bethsaida 
ande Galilee, ai phende. "Raia, ame mangas te dikhas O Jesus." 220 
Philip gelo ai phendia o Andre, antunchi o Andre ai o Philip gele ai phende 
ka O Jesus. 23 O Jesus phendia lenge, "O chaso avilo kai O Shav le 
Manushesko trobul te luvudinles. 24 Phenav tumenge o chachimos: te na 
merela e sumuntsa kai peli ande e phuv ashel korkorho; numa te merela, 
dela but fruti. 25 Savo kai si leske drago kado traio xasarela les; ai kodo 
kai gretsol kado traio ande kadia lumia garavel les te zhal ando traio le 
rhaiosko. 26 Te si vari kon kai podail ma, mek te lelpe pala mande; ai 
kotse kai avava me, kotse avela vi murhi sluga; kodo kai podaila ma, 
murho Dat luvudila les. 27 "Akana murho duxo si buntuime. Ai so sai 
phenav? "Murho Dat, le ma anda kado chaso?" Numa pala kodia avilem 
zhi ka kado chaso. 28 "Murho Dat, luvudisar chiro anav!" Ai iek glaso dia 
duma anda o rhaio, phenelas, "Bariardem les, ai mai luvudiva les." 29 O 
narodo kai sas kotse, ashunde o glaso, ai uni phenenas, "Tek rhonjito si!" 
Aver phenenas, "Iek angelo dia lesa duma!" 30 Numa O Jesus phendia 


lenge, "Na ke pala mande kado glaso ashundilo, numa pala tumende. 31 
Akana avili e kris la lumiaki, akana o beng kai si ande lumia avela shudino 
avri. 32 Ai me, kana avava vazdino opre katar e phuv, tsirdava sa le 
manushen mande." 33 Sar del duma kadia, sikavelas lenge sar si te merel. 
34 Le manush phende leske, "Ashundian andai klishka le zakonoske ke O 
Kristo beshela sa data." Sar sai phenes, "O Shav le Manushesko trobul te 
avel vazdino? Kon si kodo Shav le Manushesko?" 35 O Jesus phendia 
lenge, "E vediara si tumensa mai xantsi vriama. Phiren zhi kai si tumen e 
vediara, kashte te na avela o tuniariko pe tumende, ke kodo kai phirel 
ando tuniariko chi zhanel kai zhal. 36 Zhi kai si tume e vediara, pachan 
tume ande vediara, kashte te aven shave la vediarake." O Jesus phendia 
kadala dieli, gelotar, ai garadilo dur lendar. 37 Marka ke kerdia but 
mirakluria angla lende, chi pachanaspe ande leste, 38 Eta, te pherdiol e 
vorba le profetoski o Isaiah, kai phendiasas, "Devla, kon pachaiape ande 
so phendem? Ai kaske O Kristo sikadia peski putiera?" 39 Anda kodia 
won nashti pachanaspe, ke o Isaiah mai phendia, 40 "Korhandia lenge 
iakha, ai zulardia lenge ilo; te na dikhen penge iakhensa, ai te na haliaren 
penge ilesa, ai chi aven mande te aven skepime, ai te na sastiarav le." 41 
Isaiah phendia kadala dieli, kana dikhlia lesko barimos, ai dia duma pa 
leste. 42 Numa vi anda le bare le Zhidovongo pachaiepe ande leste; nima 
angla le Farizeanuria, chi sikavenas ke pachanpe, daratar ke den len avri 
anda e synagogue. 43 Ke mai drago lenge o chetaimos le manushenge de 
sar o luvudimos katar O Del. 44 O Jesus dia duma ando baro glaso, 
"Kodo kai pachal ande mande, pachalpe na ande mande ferdi, numa ande 
kodo kai tradia ma. 45 A1 kodo dikhel ma, dikhel kodales kai tradia ma. 
46 Avilem ande lumia sar iek vediara, kashte kon godi pachalape ande 
mande te na beshel ando tuniariko. 47 Te si vari kon kai ashunel murhe 
vorbi, numa chi pachal le, chi krisiniv les, ke me chi avilem te krisiniv e 
lumia, numa te skepiv la lumia. 48 Kodo kai shudel ma, ai kai chi premil 
murhe vorbi si les iek kai krisinila les. E vorba kai phendem, woi dela les 
pe kris po paluno dies! 49 Ke chi den duma anda mande; numa O Dat kai 
tradia ma, phendia mange so trobul te phenav. 50 Ai zhanav ke anda leske 
vorbi si o traio le rhaiosko. Sa anda kodia le dieli kai phenav, phenav le 


sar O Dat phendia le mange." 
13 


1 Akana sa o dies mai anglal O Dies O Baro le Zhidovongo, O Jesus 
zhanelas ke lesko chaso avilo te mukhel kadia lumia ai te zhal kai Dat. De 
zurales sas leske drago leske manush kai sas ande kadia lumia, ai sas leske 
drago leske manush zhando gor. 2 O Jesus ai leske disipluria xanas, o 
beng vunzhe thodiasas ando ilo le Judasosko Iscariot, o shav le 
Simonosko, te purhil les 3 O Jesus zhanelas ke O Dat diasas swako diela 
ande leske vas, ke avilo katar O Del, ai zhalatar ka Del. 4 Wushtilo katar 
e skafidi, ai shudia peske tsalia pa peste, ai lia iek pishtiri ai phandiolas pe 
lasa. 5 Pala kadia shordia pai ande iek balai, ai thodiape te xalavel le 
punrhe le disiplonge, ai te kosel le la pishtiriasa kai phandiolas pe lasa. 6 
Ai avilo ka Simon Petri, ai o Petri phendia leske, "Devla, tu xalaves murhe 
punrhe?" 7 O Jesus phendia leske, "So kerav chi haliares akana, numa 
haliaresa mai angle." 8 O Petri phendia leske, "Na chi iek data chi 
xalavesa murhe punrhe!" O Jesus phendia leske, "Te na xalavav che 
punrhe tu chi mai avesa murho disiplo." 9 O Simon Petri phendia leske, 
"Devla, na ferdi murhe punrhe! Numa vi murhe vas ai vi murho shero!" 10 
O Jesus phendia leske, "Kodo kai si xalado mai trobul ferdi te xalavel 
peske punrhe, te avel antrego vuzho; ai tume vuzhe, numa na savorhe." 11 
Ke zhanelas savo si te purhila les, sa anda kodia phendia, "Chi san 
savorhe vuzhe." 12 Pala kadia kana xaladia lenge punrhe, ai lia pe peste 
peske tsalia thodiape kai skafidi, ai phendia lenge, "Haliardian so me 
kerdem tumenge?" 15 "Tume akharen ma o Gazda ai Devla; ai vorta 
phenen; ke sim. 14 Te xaladem tumare punrhe, tumaro Devla ai tumaro 
Gazda; vi tume trobul te xalaven tumare punrhe iek kavreske. 15 Ke 
sikadem tumenge sar te keren, kaste te keren sar me kerdem tumenge. !6 
Chachimasa, chachimasa, phenav tumenge, e sluga nai mai bari sar pesko 
Gazda; chi o manush kai si tradino nai mai baro katar kodo kai tradia les. 
17 Te zhanena kadala dieli, tume san raduime ferdi te thona tume te keren 
le! 18 "Chi phenav, ke dav duma pa savorhende; zhanav save alosardem; 


numa trobul o ramomos te kerdiol, so phenel, "Kodo kai xal manrho 
mansa vazdia peske kur pe mande. 19 Akana phenav tumenge mai anglal 
sar te kerdiol, kashte kana kerdiola, tume sai pachan ke sim me wo. 20 
Chachimasa, chachimasa, phenav tumenge, kodo kai premila kodoles kai 
me tradem, premil man; ai kodo kai premil man, premil kodoles kai tradia 
man." 21 Kana O Jesus phendia kadia, sas buntuime ande pesko duxo, ai 
phendia, "Magdata, chachimasa, chachimasa phenav tumenge, Tek anda 
tumende purhila ma." 22 Le disipluria dikhenas pe iek kavreste, chi 
zhanenas pa kaste del duma. 23 Iek anda leske disipluria, kodo kai O 
Jesus sas leske drago, beshelas pasha Jesus. 24 O Simon Petri kerel leske 
semno, te phushel savo si Kado kai O Jesus phenel pa leste. 25 Ai kodia 
disiplo bandilo po kolin le Jesusosko, ai phendia leske, "Gazda, kon si 
kodo?" 26 O Jesus phendia leske, "Kodo si kai dava les o kotor manrho 
pala te thav les ando tiari." Antunchi thodia o manrho ando tiari, ai dia les 
ka Judas Iscariot, o shav le Simonosko. 27 Ai sar o Kotor manrho sas dino 
o beng dia ande leste. O Jesus phendia leske, "So si tu te keres, keres les 
sigo." 28 Numa chi iek anda kodola kai sas kai skafidi chi haliarde sostar 
phenelas leske kadia. 29 Ke uni anda lende gindinas, ke o Judas sas leste 
gonorho le lovenge, ai O Jesus phendia leske, "Chin amenge so trobul ame 
kana avela O Dies O Baro le Zhidovongo; vai te del vari so le chorhenge. 
30 O Judas lia o kotor manrho, ai grebisailo te anklel avri; ai vunzhe e riat 
sas. 31 Kana o Judas anklisto avri, O Jesus phendia, "Akana O Shav le 
Manushesko sas luvudime, ai O Del sas luvudime ande leste." 37 Te sas O 
Del luvudime ande leste, O Del vi wo luvudila les ande peste, ai luvudila 
les mai sigo. 33 Murhe tsinorhe shave, me sim tumensa pe xantsi vriama. 
Tume rodena ma; ai sar phendem le Zhidovonge, tume nashtin te aven kai 
me zhav. 54 Phenav tumenge magdata akana, dav tumen iek nevo zakono, 
aven drago iek kavreske; sar sanas mange drago, vi tume aven drago iek 
kavreske. 55 Pala kodo savorhe zhanena ke tume san murhe disipluria, te 
avena drago iek kavreske. 36 O Simon Petri phendia leske, "Devla, kai 
zhas tu?" Jesus phendia leske, "Nashtis akana te aves pala mande kai 
zhav; numa avesa pala mande mai palal." 57 O Petri phendia leske, 
"Devla, Sostar nashtiv te zhav pala tute akana? Ke me dav murho traio 


pala tute." 38 O Jesus phendia leske, "De sa cho traio pala mande: 
Chachimasa, chachimasa, phenav tuke, mai anglal sar te bashel o 
kurkorsho, tu phenesa trivar ke chi zhanes ma." 


14 


1 Na meken te nekezhilpe tumaro ilo: pachan tume ando Del, ai vi pachan 
tume ande mande. 2 Si but sobi ando kher murhe Dadesko, te na avilino, 
me sas te phenav tumenge. Me zhav te lasharav tumenge iek than. 5 Ai 
kana zhavatar ai lasharava tumenge iek than, avava palpale ai lava tume 
mande, saxke avava, vi tume aven. 4 Tume zhanen kai zhav, a1 zhanen vi o 
drom. 5 O Thomas phendia leske, "Devla, ame chi zhanas kai tu zhas. Sar 
sai zhanas o drom?" 6 O Jesus phendia leske, "Me sim o drom, o 
chachimos, ai o traio. Khonik nashti avel ka Dat, de ferdi te nakhela 
mandar. 7 Tume te zhanglianas man, zhanglianas vi murhe Dades; numa 
akana zhanen les, ai vi dikhlian les. 8 O Filip phendia leske, "Devla, sikav 
amenge le Dades, ai dosta avela amenge." 9 O Jesus phendia leske, "Pala 
sa kadia vriama sim tumensa ai inker chi zhanes ma, kodo kai dikhlia man 
dikhlia vi le Dades; sar sai mothos tu, 'Sikav amenge le Dades?' 10 Tu chi 
pachas ke me sim ando Dat, ai ke O Dat si ande mande? Le vorbi kai 
mothav tumenge chi mothav le anda mande: numa O Dat kai traiil ande 
mande, wo si kai kerel e buchi. 11 Pachan ma kai me sim ando Dat, ai O 
Dat si ande mande: vai pachan ma pala le buchia kai kerav. 12 
Chachimasa, chachimasa, me phenav tmenge, kodo kai pachalpe ande 
mande, kerela vi wo le buchia kai kerav; ai inker kerela vi mai bare; ke me 
zhavtar ka Dat. 13 Ai so godi tume mangena ande murho anav, me kerava, 
saxke te avel O Dat luvudime ando Shav. 14 Te mangena tume vari so 
ande murho anav, me kerava. 15 "Te sim tumenge drago, garaven murho 
zakono. 16 Ai me rhugiva ma ka Dat, ai wo dela tumen aver Zhutitori, 
saxke te beshel sagda tumensa. 17 O Swunto Duxo le chachimasko, kai e 
lumia nashti premil, ke chi dikhel les, ai chi zhanel les: numa tume zhanen 
les; ke wo traul tumensa, ai avela ande tumende. 18 "Me chi mekava tume 
sirotki: avava tumende. 19 Mai xantsi vriama, ai lumia chi mai dikhela ma; 


numa tume dikhena ma: ke me traiiv, vi tume tralina. 20 Kado dies tume 
zhanena ke me sim ando murho Dat, ai tume san ande mande, ai me sim 
ande tumende. 21 Kodo kai si les murhe zakonuria, ai kai garavel len, 
kodo si kai leske drago mange; ai kodo kai leske drago mange, murho Dat 
avela leske drago leske, ai te avela mange drago leske ai sikavava ma 
leste." 22 O Judas, na o Iscariot phendia leske. "Devla sar ta trobul ferdi 
te sikadios amenge ai na la lumiake?" 23 O Jesus phendia leske, "Te sim 
vari kaske drago, wo garavela murhe vorbi: ai murho Dat drago leske, 
ame avasa leste, ai traits lesa. 24 Kodo kai leske drago mange chi garavel 
vov si murhe vorbi, ai e vorba kai tume ashunen nai mandar, numa katar O 
Dat kai tradia ma. 25 Me phendem tumenge kadala dieli zhi kai sim 
tumensa, 26 numa O Zhutitori, kai si O Swunto Duxo, kai O Dat tradela 
ande murho anav, sicharela tume swako fielo, ai serela tume so godi 
phendem tumenge. 27 Me mekav tumenge e pacha, Me dav tume murhi 
pacha, Me chi dav la tumenge sar del la tumenge e lumia, na meken te 
nekezhil pe tumaro ilo, ai te na daral. 28 Tume ashundian ke phendem 
tmenge, Me zhavtar, ai pale avav tumen, te sanas tume drago mange, tume 
raduisailianas, ke phendem. Zhav ka Dat, ke murho Dat mai baro lo 
mandar. 29 Ai akana phendem tumenge kadala dieli mai anglal sar te 
kerdion; saxke kana kerdiona te pachan tume. 30 Chi mai dava duma 
tumensa, ke o baro la lumiako avel, wo nai les chi iek putiera pe mande. 
31 Numa saxke te zhanel e lumia ke mange drago le Dades; ai ke kerav 
palai ordina kai dia ma O Dat. 'Wushten opre, ai aventar katsar." 

1 "Me sim o chacho khash le strugurosko, ai murho Dat si kodo kai lel 
sama katar e rez. 2 Ai swako krenga kai si ande mande kai chi anel fruta, 
wo shinel la; numa swako krenga kai anel fruta; wo shinel la, saxke te avel 
la mai but fruta. 3 Akana te san vuzho/vuzhi palai vorba kai phendem tute. 
4 Beshes ande mande, ai me beshava ande tute, sar e krenzha kai nashtil 
anda peste te avel la fruta, te na beshela phangli ka khash; kadia tu nashtis 
te na beshesa ande mande. 5 Me sim o khash le strugurosko, ai tume san 


le krenzhi. Kuko kai beshel ande mande, a1 me beshav ande leste, wo anel 
but fruta; ke tu bi mango nashtis te keres khanchi. 6 Te si vari kon kai chi 
beshel ande mande, wo shudino lo avri sar e krenzha, ai shuchol; ai porme 
chiden le, ai shuden le ande 1ag, kai phabosarde. 7 Te beshena ande mande 
,ai murhe vorbi te beshena ande tuende, phushen so tume mange, ai avela 
tume dino so mangen. 5 Kana tume den but fruta, murho Dat si luvudime; 
kadia sikavel kai san murhe disipluria. 9 Sar O Dat drago mange, mange 
drago sas tumen; beshen ande murhe dragostia. 10 Te garavena murhe 
zakonuria, tume beshena ande murhe dragostia; sa sar garadem me le 
zakonuria murhe Dadeske, ai ke beshav ando leski dragostia. 11 Me 
phendem tumenge kadala dieli, saxke te avel murho raduimos ande 
tumende, ai tumaro raduimos te avel pherdo. 12 Eta, murho zakono, aven 
drazhi iek kavreske, sar sas mange drazhi tumenge. Nai mai bari dragostia 
de sar te des pesko traio leske vortachenge. 13 15:12 Eta, murho zakono, 
aven drazhi iek kavreske, sar sas mange drazhi tumenge. Nai mai bari 
dragostia de sar te des pesko traio leske vortachenge. 14 Tume san murhe 
vortacha, te kerena so phenav tumenge. 15 Chi mai akharav tumen slugi; 
ke e sluga chi zhanel so kerel lako gazda: numa akhardem tume vortacha; 
ke phendem tumenge swako fielo sa so godi kai ashundem katar murho 
Dat. 16 Tume chi alosardian ma, numa me alosardem tumen, ai phendem 
tumenge te zhan ai te avel tume fruta, a1 tumare fruta te avel fruta kai 
inkerel: saxke so tume mangena katar O Dat ande murho anav, wo dela 
tume. 17 So mangav me tumendar, si te aven drazhi iek kavreske. 18 Te e 
lumia gretsol tume, tume zhanen ke e lumia gretsosardia ma mai anglal 
tumendar. 19 Te avilianas andai lumia, e lumia sas te avel lake drago so si 
lako; numa ke chi san andai lumia, ai ke alosardem tume andai lumia, anda 
kadia e lumia gretsol tume. 20 Dem tume goji kai vorba kai phendem 
tumenge. 'E sluga nai mai bari katar pesko gazda.' Te chinuisarde man, 
chinuina vi tumen; te garade murhi vorba, garavena vi tumari. 21 Numa 
won kerena tumenge sa kadala dieli pala murho anav, ke chi zhanen 
kodoles kai tradia ma. 22 Te na avilemas ai te na demas lensa duma, nas te 
aven doshale ke kerde bezexa: numa akana nashtin motson ke nai doshale 
anda penge bezexa. 23 Kodoleske kai gretsol man, gretsol vi murho Dat. 


24 Te na kerdemas mashkar lende bucha kai khonik aver chi kerdia, nas te 
avel le bezexa: Numa akana won dikhlesas so kerdem, ai won gretson ma 
ai murho Dat. 75 Numa kadala dieli kerdile, saxke te kerdiol e vorba kai 
si ramome ande lengo zakono, "Won gretsosarde ma intaino.' 26 Kana 
avela O Zhutitori, kodo kai tradava tumenge katar le Dadesko, ai vi O 
Swunto Duxo le chachimasko avel katar O Dat, wo mothola pa mande. 27 
Ai vi tume mothona pa mande, ke tume san mansa de anda gor. 

1 Me phendem tumenge kadala dieli, saxke te na rimon tume. 2 Won 
shudena tume avri andal Synagoguria: ai vi avela e vriama, kai kon godi 
mudarela tume gindila ke kerel vorta angla Del. 3 Ai won kerena kadia, ke 
chi zhangle chi le Dades, ai chi man. 4 Me phendem tumenge kadala dieli, 
saxke kana avela e vriama, tume serenape kai phendem tumenge. Me chi 
phendem tumenge pa kadala dieli de anda gor, ke me simas tumensa. 5 
Numa akana zhavtar karing kodo kai tradia ma; ai chi 1ek anda tumende 
chi phushel ma, "Kai zhas?" 6 Numa ke phendem tumenge kadale dieli, 
tumaro ilo nekezhisailo. 7 Numa phenav tumenge o chachimos: mai 
mishto avela tumenge te zhavtar: ke te na zhavatar, O Zhutitori chi avela 
tumende; numa te zhavatar, tradava les tumende. 8 Ai kana avela, sikavela 
le narodoske ke shubinpe pa bezex, pa so si vorta, ai pai kris le Devleski. 
9 Won shubinpe pa bezex, ke chi pachanpe ande mande; 10 pa so si vorta, 
ke me zhav ka murho Dat, ai ke chi mai dikhena ma; 11 pai kris, ke o 
baro kadala lumiako dino lo pe kris. 12 Mai si ma inker but dieli te phenav 
tumenge, numa nashtin te haliaren le akana. 13 Kana O Swunto Duxo le 
chachimosko avela, wo ingerela tume ande sa o chachimos: ke wo chi 
dela duma pa peste; numa phenela so godi ashunel: ai phenela tumenge le 
dieli kai avena. 14 Wo luvudila man: ke lela so si murho, ai phenela 
tumenge. 15 So godi kai si O Dat, murho si: anda kodia phendem, "Te lel 
so si murho, ai te phenela tumenge." 16 "Mai xantsi vriama, ai chi mai 
dikhena ma; ai porme mai xantsi vriama, ai dikhena ma, ke me zhav ka 
Dat." 17 Pe kado divano uni anda leske disiplonge denas pe duma won de 


won. Ai mothonas, "So znachil so phenel amenge, mai xantsi vriama, ai 
chi mai dikhena ma, ai porme mai xantsi vriama, ai dikhena ma, ke me 
zhav ka Dat?" 18 No won phende "So znachil so phenel, mai xantsi 
vriama? Ame chi zhanas pa soste del duma." 19 O Jesus zhanelas ke 
mangenas te phushen lestar, ai phendia lenge, "Tume phushen iek 
kavrestar so phendem. "Mai xantsi vriama ai chi mai dikhena ma, ai 
porme mai xantsi vriama, ai dikhena ma?" 20 Chachimasa, chachimasa, 
me phenav tumenge, tume rovena ai suspinina ai le lumia raduilape; tume 
avena nekezhime, numa tumaro nekazo parhudiola ai avela raduimos. 21 E 
zhuvli kana si te avel la glata nekezhime la, ke lako chaso avilo: numa 
kana o tsinorho arakhadilo, chi mai serelpe ka chino, pala raduimos kai si 
la, ke iek manush kerdilo ande lumia. 22 No vi tume akana san nekeshime: 
numa mai dikhava tume, ai tumaro ilo raduilape, ai khonik chi lela 
tumendar tumaro raduimos. 23 Kana avela kodo dies tume chi mai 
phushena mandar khanchi. Chachimasa, chachimasa, me phenav tumenge, 
so tume mangena katar O Dat ande murho anav, wo dela tumen. 24 Zhi 
akana tume chi manglian khanchi ande murho anav: mangen, ai avela 
tumen dino; saxke te pherdiol tumaro raduimos. 25 Me phendem tumenge 
kadala dieli andel paramicha: numa e vriama avela, kana chi mai dava 
tumensa duma andel paramichi, numa dava tumensa duma vorta pa Dat. 
26 Kana kodia dies avela tume mangena ande murho anav: ai chi phenav 
tumenge, ke rhugiva ma ka Dat anda tumende: 27 Ke O Dat leske drago 
tumenge, ke sanas tume drazhi mange, ai tume pachaian tume ke me 
avilem katar Del. 28 "Me avilem katar O Dat, a1 avilem ande lumia: numa 
akana zhavtar andai lumia, ai zhav ka Dat." 29 Leske disipluria phende 
leske, "Eta tu des duma akana vorta, ai chi des duma andel paramichia. 30 
Akana zhanas ke tu zhanes swako fielo, a1 ke chi trobul vari kon te 
phushel tu vari so: anda kodia ame pachas ame ke tu avilian katar O Del." 
31 O Jesus phendia lenge, "Tume pachan akana? 32 Eta, e vriama avela, 
ai vunzhe avili, kai avela swako ande tumende respiime, pe peski rik, ai 
mekena ma korkorho; numa chi sim korkorho, ke O Dat si mansa. 33 Me 
phendem tumenge kadala dieli, saxke te avel tume e pacha ande mande. 
Tume avena zumade ande lumia: numa na daran; ke me nirisardem pe 


lumia!" 
17 


1 Pala kodia kana dine duma O Jesus, vazdia le iakha po cheri, ai phendia, 
"Murho Dat, e vriama avili; 2 luvudisar che Shaves, saxke cho Shav te 
luvudil tut: ke dian les e putiera pe sa le manush, te del o traio le rhaiosko 
ka sa kodola ka dian les. 5 Ai o traio le rhaiosko si te zhanen tu tut ferdi o 
chacho Del, ai O Jesus Kristo, kodoles kai tradian. 4 Me luvudisardem tu 
pe phuv: me kerdem e buchi kai dian ma te kerav. 5 Ai akana, murho Dat, 
luvudisar ma pasha tute, sakadia luvudimos kai sas ma pasha tute ma 
anglal e lumia kerdilisas. 6 Kerdem te zhangliolpe cho anav kal manush 
kai dian ma mashkar e lumia: Won sas chire, ai tu dian le mange; ai won 
garade chi vorba. 7 Akana won zhanen ke so godi dian ma tutar avel. 5 Ke 
me dem le le vorbi kai dian ma; ai won premisarde le, ai won chaches 
zhanen ke me avilem tutar, ai won pachaie ke tu tradian ma. ? Me rhugiv 
ma lenge: chi rhugiv ma anda lumia, numa kodolenge kai dian ma; ke won 
chire si. 10 Ai so godi si murho chiro si, ai so si chiro murho si; ai me sim 
luvudime ande lende. 11 Me chi mai sim ande lumia, numa won si ande 
lumia, ai me avav tute. Murho Swunto Dat, garav le ande cho anav kai 
dian ma, saxke te aven iek, sar sam ame. 12 Kana me simas lensa ande 
lumia, me garadem le ande chiro anav; ai me garadem kodolen kai dian 
ma, ai chi 1ek anda lende chi xasailo, numa terdi o shav le xasarimasko; 
saxke te kerdiol so phendia E Vorba le Devleski. 13 Ai akana me avav 
tute; ai phenav kadala dieli ande lumia, saxke te pherdiol ande lende 
murho raduimos. 14 Me dem len chi vorba; ai e lumia gretsosardia le, ke 
won nai andai lumia, sar me chi sim andai lumia. 15 Me chi rhugiv ma te 
les le andai lumia, numa me mangav tu te arakhes le katar o nasulimos. 16 
Won nai andai lumia, sar me chi sim andai lumia. 17 Vuzhar le che 
chachimasa, che vorba si o chachimos. 18 Sar tu tradian ma ande lumia, i 
me tradem le ande lumia. 19 Ai me korkorho vuzharav man lenge, saxke 
vi won te aven vuzharde katar o chachimos. 20 Chi rhugiv ma ferdi anda 
lende, numa vi kodolenge kai pachanaspe ande mande katar penge vorba. 


21 Saxke savorhe te aven iek; sar tu, murho Dat, san ande mande, ai me 
sim ande tute, saxke vi won te aven iek ande amende: te pachalpe e lumia 
kai tu tradian ma. 22 Me dem le o luvudimos kai dian ma, saxke te aven vi 
won iek, sar ame sam iek: 23 Me ande lende, ai tu ande mande, saxke te 
aven vorta ande iek; ai e lumia te zhanel ke tu tradian ma, ai ke sas 
tumenge drazhi mange, sar simas drago tuke. 24 "Murho Dat, mangav 
kodolen kai dian ma te aven vi won mansa kai sim; saxke te dikhen murho 
luvudimos, o luvudimos kai dian ma; ke sanas tuke drago mange mai 
anglal kerdili sas e lumia. 25 Murho Dat o chacho, e lumia chi zhanglia tu: 
numa me zhanglem tu, ai kodola zhangle ke tu tradian ma. 26 Me kerdem 
len te zhanen chiro anav, ai mai kerava len te zhanen tu: saxke e dragostia 
kai si tu mange te avel ande lende, ai vi me te avav ande lende." 


18 


1 Kana O Jesus phendiasas kadala vorbi, gelo peske disiplonsa inchal o 
pai kai bushol Cedron, kotse sas iek sado, ai wo gelo andre peske 
disiplonsa. 2 Ai vi o Judas, kai purhisardia les, zhanelas kodo tsan; ke O 
Jesus ai leske disipluria butivar chidepe kotse andek than. 3 O Judas gelo 
ka sado, ai andia pesa ketanen ai le zhandari kai sas tradine katar le bare le 
rashange ai katar le Farizeanuria; won avenas le sabiensa, ai le lamponsa, 
ai le khashtensa kai phabonas. 4 O Jesus zhanelas so si te kerdiol pe lesa, 
gelo karing lende, ai phendia lenge, "Kas roden?" Le ketani phende leske, 
5 "O Jesus andai Nazareth." O Jesus phendia lenge, "Me sim." Ai o Judas, 
kai purhisardia les, lensa sas. 6 Kana O Jesus phendia lenge, "Me sim," 
won dinepe palpale, ai pele tele. 7 O Jesus mai phushlia le, "Kas roden?" 
Ai won phende, "O Jesus andai Nazareth." 8 O Jesus phendia, "Me 
phendem tumenge ke me sim: No te sim me kai roden, meken kodolen te 
zhantar. 9 Wo phendia kadia saxke te kerdiolpe e vorba, kai phendiasas. 
Chi xasardem chi iek anda kodola kai dian ma. 10 O Simon Petri kai sas 
les iek sabia lia la, ai dia 1ek le bare rashaska sluga, ai shindia lako khan o 
chacho. Kodia sluga busholas Malchus. 11 O Jesus phendia le Petreske, 
"Tho palpale chi sabia, so te na piiav e kuchi kai murho Dat dia ma te 


piiav?" 12 Antunchi le ketani lenge bare ai zhandari le Zhidovonge line le 
Jesusos, ai phangle les. 13 Ingerde les mai anglal kai Annas; ke sas o 
sokro le Caiaphasosko, kai sas baro rashai kodo bersh. 14 Ai o Caiaphas 
sas kodo kai phendiasas le Zhidovonge, "Mai mishto te merel iek manush 
le narodoske." 15 O Simon Petri ai aver disiplo lenaspe pala Jesus, kodia 
disiplo zhanelas les o baro rashai, ai gelo vi wo le Jesusosa ande bar le 
baro rashasko. 16 Numa o Petri beshlo avri pasha wudar, o kolaver 
disiplo kai zhanelas les o baro rashai, anklisto avri ai dia duma la 
zhuvliasa kai arakhelas o wudar, ai angerdia o Petri andre. 17 Antunchi e 
sluga kai garavelas o wudar phendia le Petreske, pate chi san vi tu 1ek 
disiplo kadale manushesko? Ai wo phendia "Nichi, chi sim." 18 Ai le slugi 
ai Zhandari beshenas anda punrhende kotse, kai kerde iag le angaresa, ke 
shil sas: A1 tachonas, vi o Petri sas lensa, ai tacholas vi wo. 19 O baro 
rashai phushelas le Jesusos pa leske disipluria, ai pa lesko sicharimos. 20 
O Jesus phendia leske, "Me dem duma angla savorhende le narodosa; me 
sichardem sagda ande synagogue, ai ando tampla, kai sa le Zhiduvuria 
chidenaspe; ai me chi phendem khanchi chordanes. 21 Sostar tu phushes 
mandar? Phush kodolendar kai ashunde man, so phendem lenge: Ashun! 
Won zhanen so phendem." 27 Pe kodo divano, iek andal zhandari kai sas 
kotse dia iek palma le Jesusos, ai phendia, "Kadia si sar des duma kal bare 
rashas?" 23 O Jesus phendia leske, "Te si ke dem duma nasul, phen 
mange che nasulimos phendem: ai te dem duma mishto, sostar des ma iek 
palma?" 24 Annas tradia les phanglo ka Caiaphas o baro rashai. 25 O 
Simon Petri kotse sas ai tacholas. Ai won phende leske, "Pate tu chi san 
anda kodola disipluria?" Ai wo phendia, "Nichi, me chi sim anda kodola." 
26 Tek sluga le bare rashaski sas ek niamo kodolesa kai o Petri shindiasas 
lesko khan, phendia, "Pate chi dikhlem tu ando sado lesa?" 27 O Petri 
pale phendia, "Chi zhanav les," ai strazo o kurkorsho bashadia. 28 Porme 
angerde le Jesusos katar o Caiaphas ka kher la krisako le guvernorosko 
kai keren kris: diminiatsi sas; numa le Zhiduvuria chi gele andre ando 
kher, saxke te na aven marime, ai te sai xan O Dies O Baro le 
Zhidovongo. 29 O Pilate anklisto avri te zhal karing lende, ai phendia, 
"Savatar dosh si tume pe Kado manush?" 30 Ai won phende leske, "Te na 


avilino bi lasho, nas te anas les tute." 31 O Pilate phendia lenge, "Len les 
tume ai den les pe kris pala tumaro zakono. Le Zhiduvuria phende leske, 
"Amenge nai slobodo te mudares vari kas:" 32 Kodia sas saxke te kerdiol 
e vorba kai O Jesus phendiasas, kana sikadia sar si te merel. 33 O Pilate 
gelo ando kher la krisako ai akhardia le Jesusos, ai phendia leske, "San tu 
o amperato le Zhidovongo?" 34 O Jesus dia les atweto, "Tu anda tute 
mothos kodia, vai le kolaver phende tuke pa mande?" 35 O Pilate dia les 
atweto, "Pate me sim Zhidovo? Chiro narodo ai le bare rasha andine tu 
mande; so kerdian tu?" 36 O Jesus phendia, "Murhi amperetsia nai ande 
kadia lumia; te avilino murhi amperetsia ande kadia lumia, antunchi murhe 
slugi marenaspe pala mande, saxke te na avav dino kal Zhiduvuria: Numa 
akana murhi amperetsia nai katse pe lumia. 37 O Pilate phendia leske, 
"No tu san amperato?" O Jesus phendia, "Tu mothos me sim amperato. 
Me arakhadilem ai avilem ande lumia, te phenav pa chachimos. Kon godi 
si le chachimasko ashunel murho glaso. 38 O Pilate phendia leske, "So si 
o chachimos?" Ai kana phendia kadia, anklisto avri pale te zhal karing le 
Zhiduvuria, ai phende lenge, "Me chi arakhav chi iek nasulimos ande 
leste." 39 Numa sar si mashkar tumende iek zakono, te mekav vari kas 
tumenge kana si O Dies O Baro: mangen ma te mekav tumenge O 
Amperato le Zhidovongo?" 40) Pale savorhe tsipinas, "Nichi, na les, numa 
o Barabbas." Numa o Barabbas sas ek chor. 


19 


1 Antunchi O Pilate lia le Jesusos, ai kerdia te maren les le bichosa. 2 Le 
ketani kerde andal kanrhe iek korona, ai tsode la pe lesko shero, ai dine pe 
leste iek rhocha brazbi. 5 Porme pashile pasha leste, ai phende, "Droboitu, 
Amperato le Zhidogongo!" ai denas les palmi po mui. 4 O Pilate pale 
ankliste avri, ai phendia le Zhidovonge, "Eta, anav les tumenge avri, saxke 
te zhanen ke chi arakhav ande leste chi iek nasulimos. 5 Antunchi O Jesus 
anklisto avri la koronasa kai sas kanrhale, ai le rasha kai sas brazbi, ai o 
Pilate phendia lenge, "Eta, o manush!" 6 Numa kana le bare le rashange ai 
zhandari dikhle les, tsipinas, phenenas, "Karfon les, karfon les." O Pilate 


phendia lenge, "Len les tume, ai karfon les: ke me chi arakhav chi iek 
nasulimos ande leste." 7 Le Zhiduvuria phende leske, "Amen si ame iek 
zakono, ai pala amaro zakono wo trobul te merel; ke wo kerdia anda peste 
O Shav le Devlesko." 8 Kana o Pilate ashundia kodia, wo mai zurales 
darailo; ? ai pale gelo ando kher la krisako, ai phushlia katar O Jesus, 
"Katar san tu?" Numa O Jesus chi phendia kanch. 10 O Pilate phendia 
leske, "Mansa chi des duma? Pate chi zhanes ke man si ma e putiera te 
karfon tu po trushul, ai ke si ma vi e putiera te mekav tu?" 11 O Jesus 
phendia, "Tut nas te avel tu chi iek putiera pe mande, te na avilino tu dini 
putiera opral: anda kudia kodo kai andia ma tute kerel iek mai baro bezex. 
12 Pala kodia o Pilate mangelas te mekel les, numa le Zhiduvuria tsipinas, 
phenenas, "Te mekesa les, tu chi san o vortako le Caesarosko: ke kon godi 
kerel anda peste amperato, wo kerel anda peste o duzhmano le 
Caesarosko. 13 O Pilate kana ashundia kodia, andia le Jesusos avri, ai 
beshlo tele po skamin la krisako po tsan kai bushol o Bax, ai Zhidovisko 
Gabbatha. 14 Antunchi sas e vriama kai lasharenas O Dies O Baro le 
Zhidovongo, ai pashte mizmeri sas: O Pilate phendia le Zhidovonge, 
"Dikh, tumaro Amperato!" 15 Numa won tsipinas, "Mudar les, Mudar les, 
Karfosar les po trushul." O Pilate phendia lenge, "Tume mangen ma te 
mudarav tumare amperatos?" Le bare rasha phenenas, " Amaro amperato 
si o Caesar." 16 Antunchi dia les lende te Karton les. Won line le Jesus, ai 
ingerde les. 17 O Jesus ingerelas pesko trushul, ai areslo po tsan kai 
bushol shero, ai Zhidovisko mothonas Golgotha: 18 ai kotse karfosarde 
les, ai dui aver manush sas lesa, iek pal dui riga, ai O Jesus mashkaral. 19 
O Pilate ramosardiape vari soste, ai thodia po trushul, ai kodo ramomos 
motholas, "O JESUS ANDAI NAZARETH, O AMPERATO LE 
ZHIDOVONGO." 20 But Zhiduvuria jinde so sas ramome: ke o than kai 
O Jesus sas karfome pasha foro sas: ai ramome sas Zhidovisko, 
Grechisko ai Latinesko. 21 Le bare le rashange phende le Pilatoske, "Na 
ramosar, O Amperato Le Zhidovongo; numa ramosar ke wo phendia, 'Me 
sim O Amperato le Zhidovongo." 22 O Pilate phendia, "So me 
ramosardem, trobul te beshel ramome." 73 Le ketani, kana karfosarde le 
Jesusos, line leske tsalia, ai kerde shtar kotora anda lende, 1ek Kotor 


swakona ketanake; ai line vi leski raxami, kai nas suvdi, numa anda iek 
kotor sas de opral zhi tele. 24 Ai phende mashkar pende, "Na shinas la, 
numa thodepe te dikhen kon niril la," lela la: saxke te kerdiol so 
phendiasas E Vorba le Devleski, kai phenel, "Won hulade murhe tsalia 
mashkar pende, ai thodepe te dikhen kon niril murhi raxami." So kerde le 
ketani. 25 Pasha trushul le Jesusosko sas leski dei, ai e phei leska daki, e 
Maria e rhomni le Cleophaski, ai e Maria Magdalene. 26 Kana O Jesus 
dikhlia peska da, ai pasha late o disiplo, kai sas leske drago, phenel peska 
dake, "Zhuvlio, Eta, cho shav!" 27 Ai porme phendia le disiploske, "Eta, 
chi dei! ai antunchi kodia disiplo ha la ka lesko kher te beshel leste. 28 
Pala kodia, O Jesus kai zhanelas ke vunzhe sa gata sas, saxke te kerdiol 
so phendia E Vorba le Devleski, wo phendia, "Trushalo sim." 29 Ai sas 
kotse iek piri chikaki pherdo shut. Le ketani bolde ieke ponzha pherdi 
shut, ai kana phangle la pe iek kotor khash kai bushol hisop, tsode la ka 
lesko wush. 30 Kana o shut areslo pel le Jesusoske wush, wo phendia "Sa 
gata"; ai kana meklia o shero tele, mulo. 31 Kodia sas iek dies mai anglal 
sar o Savato, ai le Zhiduvuria chi mangenas le staturia te beshen pel 
trushula Savatone, ke kodo Savato sas iek baro dies. Le Zhiduvuria 
mangenas katar o Pilate te phagen le punrhe kodolenge kai sas karfome, ai 
te len le pal trushula. 32 Antunchi le ketani avile, ai phagle le punrhe le 
pervoneske, porme le kolavreske kai sas karfome lesa. 33 Numa kana 
pashile pasha Jesus, ai dikhle ke vunzhe mulo sas, chi phagle leske 
punrhe. 34 Numa iek andal ketani kerdia gropa ande lesko prashav la 
sabiasa, ai strazo anklisto rat avri ai pai. 35 O manush kai dikhlia le 
mothol pa kadala dieli kai kerdile, ai so mothol o chachimos si; wo zhanel 
ke mothol o chachimos, saxke te pachan tume. 56 Kadala dieli kerdile, 
saxke te kerdiol so phendia E Vorba le Devleski, chi iek kokola anda 
leske chi avela phaglo. 37 A1 ande averik E Vorba le Devleski mai phenel, 
"Won dikhena kodoles kai xiviarde." 38 Pala kodia o Joseph andai 
Arimathea, kai sas ek disiplo le Jesusosko, numa chordanes ke daralas 
katar le Zhiduvuria, manglia katar o Pilate te sai lel o stato le Jesusosko: ai 
o Pilate phendia leske ke sai. Wo avilo ai lia o stato le Jesusosko. 39 O 
Nicodemus avilo, kai mai anglal avilo sas e riate ka Jesus, ai andia pashte 


trenda kili Mirrh ai Aloes amime andek than. 40 Line o stato le Jesusosko, 
ai vuluisarde les andek vuzho poxtan, parno ai tsode andre aromat, ke 
kadia si o zakono le Zhidovongo te gropon. 41 Ai sas iek sado pe kodo 
tsan kai sas O Jesus karfome; ai ande kodo sado sas iek nevo greposhevo, 
kai inker khonik nas thodino andre. 42 Kotse thode le Jesusos ke sas O 
Dies O Baro le Zhidovongo mai anglal sar o Savato le Zhidovongo, ai ke 
o greposhevo sas pashe. 


20 


1 Kurke diminiatsi, ai kana kerelas inker tuniariko, e Maria Magdalene 
geli ka greposhevo, ai dikhlia ke o bax sas lino katar o wudar. 2 Woi 
nashli karing o Simon Petri, ai karing o kolaver disiplo kai sas drago le 
Jesusosko, ai phendia lenge, "Line le Devles anda greposhevo ai chi 
zhanas kai thode les." 3 O Petri ai o kolaver disiplo gele, ai avile ka 
greposhevo. 4 Vi le dui zhene nashenas andek than: numa o kolaver 
disiplo nashelas mai zurales katar o Petri, ai areslo pervo ka greposhevo. 
5 Bandilo tele ai dikhlia o poxtan o parno kai sas pe phuv; numa chi gelo 
andre. 6 O Simon Petri lelaspe pala leste areslo, ai gelo andre ando 
greposhevo, ai dikhlia o poxtan o parno kai sas pe phuv. 7 Ai e kotor 
dirza kai thode sas po shero le Jesusosko, nas le poxtanosa le parnesa, 
numa pakhuime sas rigate ande kolaverik. 5 Antunchi le kolaver disiplo, 
kai areslo sas o pervo ka greposhevo, gelo vi wo andre, ai dikhlia, ai 
pachaiape. ? Ke chi haliarenas inker ke E Vorba le Devleski motholas ke 
O Kristo trobulas te zhuvindil mashkar le mule. 10 Ai le disipluria geletar 
porme khere. 11 Numa e Maria beshelas avri pasha greposhevo ai 
rovelas: numa ande kodia kai rovelas, bandili tele te dikhel ando 
greposhevo. 12 Ai dikhlia duie angelon kai sas vuriarde ando parno, ai 
beshenas tele po than kai sas thodino o stato le Jesusosko. Iek beshelas ka 
shero ai o kolaver kal punrhe. 13 Ai phende lake, "Zhuvlio, Sostar roves?" 
Ai woi phendia lenge, "Me rovav ke line murhe Devles, ai chi zhanen kai 
thode les!" 14 Ai kana phendia kadia, woi boldinisaili, ai dikhlia le Jesusos 
ande punrnende; numa woi chi zhanelas ke sas O Jesus. 15 O Jesus 


phendia lake, "Zhuvlio, Sostar roves? Kas rodes?" Ai woi gindilas ke wo 
sas o manush kai lel sama katar o sado, phenel leske, "Gazda, te lian les 
vari kai, phen mange kai thodian les, ai me lava les." 16 O Jesus phendia 
lake, "Maria!" ai woi boldinisaili, ai phendia leske Zhidovesko, 
"Rabboni!" kodia znachil, Gazda. 17 O Jesus phendia lake, "Na azba ma; 
ke inker chi gelem ka murho Dat; numa zha ka murhe phral, ai phen lenge 
mange, "Ke ma zhav ka murho Dat, ai tumaro Dat; ka murho Del ai 
tumaro Del." 18 E Maria Magdalene geli ai phendia le disiplonge ke 
dikhlia le Devles, ai ke phendia lake kadala dieli. 19 Pozno sas o pervo 
dies le kurkosko, le disipluria chidinesas andek than ande iek kher, ai 
phandadesas le wudara zurales ke daranas katar le Zhiduvuria, O Jesus 
avisailo mashkar lende, ai phendia lenge, "E pacha te avel tumensa." 20 Ai 
kana phendia lenge kadala vorbi, wo sikadia lenge peske vas ai pesko 
prashav. Le disipluria raduisaile, kana dikhle le Devles. 21 O Jesus mai 
phendia lenge, "E pacha te avel tumensa, sar murho Dat tradia man, 1 me 
tradav tumen." 22 Ai kana phendia kodia divano, phurdia pe lende, ai 
phendia lenge, "Premin O Swunto Duxo: 23 Te iertina tume le bezexa le 
manushenge, lenge bezexa avena iertime; te na iertin le, chi aven iertime." 
24 Numa o Thomas, kai akharenas les Didimus, iek andal desh dui 
disipluria, nas lensa kana O Jesus avisailo. 25 Le kolaver disipluria phende 
leske, " Ame dikhliam le Devles." Numa wo phendia lenge, "Te na dikhava 
ande leske vas le semnuria le karfiango, ai te na tsava murho nai andel 
semnuria le karfiange, ai te na tsava murho vas ande lesko prashav, chi 
pachava." 26 Oxto dies pala kodia le disipluria le Jesusoske sas pale ando 
kher ai o Thomas sas lensa: O Jesus avisailo, le wudara phandadesas 
zurales, numa O Jesus avilo mashkar lende, ai phendia, "E pacha te avel 
tumensa." Porme phendia le Thomasoske, "Tho cho nai kata, ai dikh 
murhe vas; an vi cho vas ai tho les ande murho prashav: ai na kerdiol 
manush kai chi pachalpe, numa pachas tu." 27 20:26 Oxto dies pala kodia 
le disipluria le Jesusoske sas pale ando kher ai o Thomas sas lensa: O 
Jesus avisailo, le wudara phandadesas zurales, numa O Jesus avilo 
mashkar lende, ai phendia, "E pacha te avel tumensa." Porme phendia le 
Thomasoske, "Tho cho nai kata, ai dikh murhe vas; an vi cho vas ai tho 


les ande murho prashav: ai na kerdiol manush kai chi pachalpe, numa 
pachas tu." 28 O Thomas phendia leske, "Murho Devla ai murho Del," 29 
O Jesus phendia leske, "Tu dikhlian man anda kodia pachaian tu: numa 
raduime kodola kai chi dikhle ai kai pachaiepe." 30 O Jesus mai kerdia 
angla peske disipluria but aver mirakluria, kai nai ramome ande kadia 
klishka. 31 Numa kadala dieli sas ramome, saxke te pachan tume ke O 
Jesus si O Kristo, O Shav le Devlesko; ai kana pachan tume te avel tume o 
traio ande lesko anav. 


za 


1 Pala kodia O Jesus mai avisailo le disiplonge pashai maria kai bushol 
Tiberias; ai eta, sar avisailo lenge. 2 O Simon Petri, ai o Thomas kai 
akharenas les Didimus, ai o Nathanael andai Cana kai si ande Galilee, ai le 
shav le Zebedeske, ai dui aver disipluria le Jesusoske sas andek than. 3 O 
Simon Petri phendia lenge, "Me zhav te astarav mashe." Ai won phende 
leske, "Vi ame zhas tusa." Ankliste avri, ai ankliste andek paraxoditsi; 
numa kodia riat chi astarde khanch. 4 Kana phuterdilo o dies, O Jesus sas 
pashai maria pe chishai; numa le disipluria chi zhanenas ke O Jesus sas. 5 
O Jesus phendia lenge, "Shavorhale, nai tume khanchi te xan?"ai won dine 
les atweto, "Nichi." 6 Ai phendia lenge, "Shuden e sita pe rik e chachi le 
paraxodoski ai arakhena mashe." Won shude, ai nashti mai ankalavenas e 
sita avri de but mashe kai sas. 7 Antunchi o disiplo kai sas drago le 
Jesusoske phendia le Petreske, "Devla si" ai kana o Simon Petri ashundia 
ke O Del si, lia pe peste peske tsalia, a1 thodia peske prashtia (ke nango 
sas), al shudiape ande maria. 8 Ai le kolaver disipluria avile ande 
paraxodoski, tsirdenas e sita kai sas pherdo mashe, ke nas dur katar o 
bedigo, iek shel meteria sas. (200 cubits). ? Kana huliste pe phuv, dikhle 
kotse angara dine 1ag, al masho sas opral, ai sas vi manrho. 10 O Jesus 
phendia lenge, "Anen mashe kai astardian akana. 11 O Simon Petri 
anklisto anda paraxodo, ai andia pe phuv e sita pherdo iek shel ai 
panvardesh bare mashe: ai marka ke sas but, e sita chi shindili. 12 O Jesus 
phendia lenge, "Aven ai xan." Ai chi iek andal disipluria chi tromailo te 


phushel lestar, "Kon san tu?" ke áanenas ke O Del si. 13 O Jesus pashilo, 
lia o manrho, ai dia len, ai porme lia o masho ai dia len. ! 4 Kodia sas e 
trito data kai O Jesus sikadiolaspe peske disiplonge, de sar zhuvindisailo 
sas mashkar le mule. 15 Kana getosarde te xan, O Jesus phendia le 
Simonoske Petri, "Simon, shav le Jonasosko, san tuke drago mange mai 
but sar kodola?" Ai wo phendia leske, "E Devla, tu zhanes ke sim mange 
drago tuke." O Jesus phendia leske, "Le sama katar murhe bakriorha." 16 
Ai mai phendia leske pe duito data, "Simon, shav le Jonasosko, san tuke 
drago mange?" O Petri phendia leske, "E Devla, Tu zhanes ke sim mange 
drago tuke." O Jesus phendia leske, "Le sama katar murhe bakriorha." 17 
Ai mai phendia leske pe trito data, "Simon, shav le Jonasosko, san tuke 
drago mange?" O Petri nekezhisailo anda so phendia leske pe trito data, 
"San tuke drago mange?" ai phendia leske, "Devla, tu zhanes swako fielo; 
tu zhanes ke sim mange drago tuke." O Jesus phendia leske, "Le sama 
katar murhe bakriorha." 18 " Chachimasa, chachimasa, me phenav tuke, 
kana sanas mai terno, tu thosas pe tute e prashtia, ai zhasas kai tu 
mangesas; numa kana avesa phuro, tu vazdesa che vas opre, ai aver thola 
e prashtia pe tute, ai ingerela tu kai tu chi mangesa te zhas." 19 Wo 
phendia kadia te sikavel sar o Petri merela ai luvudila le Devles. Porme 
kana phendia kodo divano, phendia leske, "Le tu pala mande." 20 O Petri, 
kana boldinisailo, dikhlia ke lelaspe pala lende o disiplo kai sas drago le 
Jesusosko. Kodo kai thodiasas pe po kolin le Jesusosko kana xanas, ai 
phushliasas lestar, "Devla, savo si kodo kai si te purhil tu?" 21 Kana o 
Petri dikhlia les phendia le Jesusosko, "Devla, so kerdiolape kodo 
manush?" 22 O Jesus phendia leske, "Te mangava te traiil zhi kai avava 
palpale, soi tuke kotsar? Le tu pala mande." 23 Kodia viasta geli antunchi 
mashkar le phral, ke kodia disiplo chi merela: Numa O Jesus chi 
phendiasas le Petreske, ke chi merela; numa phendia, te mangava te traiil 
zhi kai avav palpale, soi tuke kotsar?" 24 No kodia disiplo si kai phenel pa 
kadala dieli kai kerdile, ai kai ramosardia le; ai ame zhanas ke so phendia 
si chacho. 25 O Jesus mai kerdia but aver dieli, te ramosardiamas le, 
divano pe divanoste, me gindiv ke sa e lumia nashtisardino te inkerel le 
klishki kai ramosardamas. Amen. 


